hasiera - Consejo Escolar de Euskadi\nEUSKADIKO ESKOLA KONTSEILUAREN JARDUERAREN MEMORIA\nMARTXOA 2017- AZAROA 2020\nEuskadiko Eskola Kontseiluan prentsanEKren lehendakariari egindako elkarrizketak\nAzken berriak eta EEKren lehendakariari egindako elkarrizketak\nJardunaldi hauetako azken bi edizioen edukiak eta bideoak aurki ditzakezu.\n"Hezkuntza hobetzea: jakin, elkarrizketatu eta partekatu\nEUSKADIKO ESKOLA KONTSEILUAK SANTURTZIKO UDALERRIKO "JOLASTU-BIZI" PROIEKTUARI EGINDAKO AITORPENA\n2021eko apirilaren 28a |\nEuskadiko Eskola Kontseiluak Santurtziko Udala zoriondu du NBEren "Jolastu bizi" programan parte hartzen duen Europako lehen udalerria izateagatik.\nSanturtzira joan gara, Orixe BHIra. Bertan, esperientzia partekatu dugu udalerriko alkatearekin, Aintzane Urkijorekin eta esperientzia garatzen ari den ikastetxeko udaleko eta hezkuntza-komunitateko beste ordezkari batzuekin: Zuzendaritza, irakasleak eta guraso-elkarteak.\nSanturtzira joan gara, Orixe BHIra, eta bertan udalerriko alkatearekin, Aintzane Urkijorekin eta udaleko eta hezkuntza-komunitateko beste ordezkari batzuekin (esperientzia garatzen ari den ikastetxeko zuzendaritza, irakasleak eta guraso-elkarteak), partekatu dugu esperientzia.\n"Jolastu bizi-juega vive" programa drogen kontsumoa eta gazte-delitua prebenitzeko UNODOC – Drogen eta Krimenaren aurkako Nazio Batuen Bulegoak garatzen duen atalaren barruan kokatzen da.\n2019ko otsailaz geroztik, Santurtziko Udalak eta Axular BHIk proiektu hau garatzen dute. Ekimen hori aitzindaria da Europan, mendekotasunen eta indarkeriaren aurka modu prebentiboan borrokatzeko eta gazteen artean bizimodu osasuntsua eta kirol-jarduera sustatzeko.\nProgramari buruzko informazio gehiago Nazio Batuen webgunean.\nKontseiluarentzat interesgarriak diren jardunaldietan parte hartzea\nBBK Familyk eta Athletic Fundazioko "Aterpe" haurren Babesguneak antolatutako "Haur eta Nerabeei tratu onaren" kanpainaren aurkezpenera joatea. Ekitaldian, Haur eta nerabeei tratu ona emateari buruzko dokumentala aurkeztu da, eta apirilaren 20rako eta 21erako antolatutako online jardunaldien edukia aurreratu da, bai eta haurrei tratu ona ematearekin lotuta abian jarritako jarduerak ere, bereziki egoera ahulenean daudenei.\nPresidenteak "Hiritartasun globalarenaldeko Hezkuntza Eraldatzailea" gaiari buruzko hitzaldi bat eman du, eta horrek ikastetxeetako dokumentu estrategikoetan duen isla azaldu du, Alboan-ek gai horri buruz antolatutako zirkulu batzuen barruan.\nEmakundek 1995ean sinatutako Beijingo Ekintza Plataforma betetzen eta berdintasunaren aldeko eta indarkeria matxistaren aurkako itun sozial eta herritarraren alde euskal gizartea inplikatzeko proiektua aurkezteko antolatutako jardunaldira joatea.\nSaio honetan, erakundeei itunari atxikitzeko eskatzeaz gain, Maialen Olabe Euskadiko Gazteriaren Kontseiluko presidenteak azaldu du Emakundek proposatutako esperientzia pilotu batean parte hartu duela. Maialen Euskadiko Eskola Kontseiluko kidea ere bada, eta, beraz, hurbiletik jarraituko zaio esperientzia horri.\nEUSKADIKO ESKOLA KONTSEILUAREN JARDUERA\nISEI-IVEIk Deustuko Unibertsitatearekin antolatutako bileran esku hartzea, haurren pobreziaren aurkako Caixa Proinfancia programaren esparruan egindako lankidetza ezagutarazteko.\n"Eman minutu 1 askatasuna" epaimahaiko kidea, gizarte- eta hezkuntza-arloko eta informazioaren eta arte eszenikoen munduko ordezkariekin batera, dibertsitatearen balioarekiko sentsibilizazioa bultzatzeko UNESCO Etxeak antolatutako ikus-entzunezko piezen nazioarteko lehiaketa ebazteko.\nJardun jarraiaren aldeko plataformak egindako eskaerari erantzun zaio, elkarte horretako ordezkari batekin gaia kontrastatuz.\nIsidro Elezgaray UNICEFeko presidentea eta Elsa Fuente Euskal Herriko batzordeko koordinatzailea hartu ditugu, haurren balioetan eta eskubideetan oinarritutako hezkuntzaren arloan bi erakundeen arteko lankidetzaren aukera aztertzeko.\nGizarte eta hezkuntzako hainbat eragilerekin egindako kontraste-saioan parte hartzea, Berdintasun, Justizia eta Gizarte politiketako Sailak, nahiz Boluntariotzaren Euskal Kontseiluak antolatuta, Boluntariotzaren 2021-2024 Euskal Estrategia egiteko prozesuaren inguruan, etorkizunean abian jarri nahi dituzten ildo estrategikoei eta ekintzei buruzko ideiak, iritziak eta ekarpenak biltzeko.\nEuskadi Irratiko Ganbara albistegian parte hartzea. Saioan Hezkuntzaren inguruko zenbait gai aztertu dituzte, eta Maite Alonso, Juan Izuzkiza, bigarren hezkuntzako irakaslea, "Borregos que ladran" liburuaren egilea, eta Unibertsitateko bi ikasle, Axier de Miguel eta Maitane González Unibertsitateko Eztabaida Elkarteko kideak, izan dira.\nEztabaidan hezkuntzaren, motibazioaren, ezagutza eta gaitasunen, euskararen irakaskuntzaren eta familien eginkizunaren garrantziari buruzko hainbat gai jorratu dira.\nEsteka honetan sar zaitezke programa honetan.\nZarauzko udalaren Zarautz herri hezitzaile taldeak antolatutako ziber jokoei buruzko jardunaldietan parte hartzea.\nEuskadiko Eskola Kontseiluaren Osoko bilkura berria eratzea\n2021eko martxoaren 11 |\nMartxoaren 11n bildu da lehen Osoko Bilkura, Maite Alonso, Euskadiko Eskola Kontseiluko presidente berria, eta kide berriak izendatu ondoren: Sonia Aldave, Nerea Begoña, Begoña Cabria, Aitor Idigoras, Idoia Pujana, Irati Tovar, Lourdes Villardon, Ane Urkiola, Eduardo Ubieta.\nBertan izan dira Jokin Bildarratz Hezkuntzako sailburua eta Nélida Zaitegi aurreko lehendakaria; Nélida Zaitegik partaidetza-organo horrek hausnarketarako eta ikaskuntzarako duen balioa azpimarratu du eta kontseilukide guztie eskerrak eman dizkie haien laguntzagatik .\nJarraian, sailburuak azpimarratu du Kontseiluak duen garrantzia, parte hartzeko, kontsultatzeko eta aholkua Hezkuntza Sailari emateko organoa den aldetik. Hezkuntza-sistemak aurre egin behar dien erronka nagusiak aipatu ditu; besteak beste, ikastetxea hezkuntza-komunitate gisa indartzea, ikasleak ardatz hartuta.\nAzkenik, ikasturte honetako testuinguru berezian, eskerrak eman dio hezkuntza komunitateari egindako ahaleginagatik eta akordioaren beharra azpimarratu du, "Hezkuntzak ezberdinen arteko akordioa merezi du", esan du.\nJarraian, Osoko Bilkura egin da, eta presidente berriak 2021-2024 aldirako lehentasunezko lan-ildoak aurkeztu ditu, datozen urteetarako ibilbideari buruzko erreferentzia-esparrua (Power-point).\nEskola-zuzendaritza publikoa: esparruak eta pertzepzioak praktikatik\nIkastetxe publikoetako zuzendaritzak eta lidergoak aspalditik kezkatu eta arduratu dute Euskadiko Eskola Kontseilua. Horren erakusgarri dira aurreko hiru argitalpenak:\n2000: EAEko ikastetxe publikoetako zuzendaritzari buruzko azterlana\n2001: EAEko ikastetxe publikoetako zuzendaritzari buruzko jardunaldien txostena\n2009: Euskadiko ikastetxe publikoetako zuzendaritzari buruzko azterlan berria\n2018-2020 aldiko lan-planak beste azterlan bat egitea jasotzen zuen, zuzendaritza-taldeak kalitate handiko hezkuntza-lidergoko lana egitera bultzatzeko eta ilusionatzeko neurriak proposatzeko asmoz, bai eta hezkuntza-administrazioak Euskadiko ikastetxe publikoetako eskola-zuzendaritzaren hautaketa, prestakuntza, elkarrizketa, aintzatespen eta ebaluaziorako esparrua birdefinitzeko ere.\nEsteka honetan "Eskola Zuzendaritza publikoa: esparruak eta pertzepzioak praktikatik" dokumentura sar zaitezke.\n4. EEKren lehendakariaren agerraldia Eusko Legebiltzarreko Hezkuntza Batzordearen aurrean\n2020ko, azaroaren 16an |\nAzaroaren 16an, Euskadiko Eskola Kontseiluko lehendakariak eta presidenteordeak agerraldia egin dute Eusko Legebiltzarreko Hezkuntza Batzordearen aurrean, EH Bilduk eskatuta, EAEko 2017-19 hezkuntza-sistemaren egoerari buruzko txostenaren ildo nagusiak azaltzeko, bereziki euskarari dagokionez.\nNélida Zaitegik, lehenik eta behin, Kontseiluan txostena egiteko prozedura azaldu du, bai eta Osoko Bilkuran onartu arte egindako lan zorrotza ere; jarraian, txostenak jorratzen dituen alderdi garrantzitsuenak azaldu ditu, bertan: gure sistemaren funtsezko alderdiak aztertzen da eta hobetzeko proposamenak egiten dira. Aldez aurretik, batzordekideei txosten exekutiboa, txosten osoa eta legegintzaldi honetako jardueren memoria eman zaizkie.\nLegebiltzarkideek zoriondu egin dute lehendakaria egindako lanagatik, eta hainbat galdera egin dizkiote gure hezkuntza-sistemari eragiten dioten arazoei buruz.\nAgerraldiaren dokumentazio eta bideo guztiak eskuragarri dituzu Legebiltzarraren webgunean eta zuzenean esteka honetan.\nJarraian, zuzenean sar zaitezke agerraldiko bideo bakoitzera:\nArrese Otegi, Ikoitz (EH Bildu LT)Bideoa ikusi\nEuskadiko Eskola Kontseilua (Zaitegi de Miguel)Bideoa ikusi\nGil Vegas, José Manuel (ETP-C LT)Bideoa ikusi\nGonzález Rodríguez, Isabel (EP-IU LT)Bideoa ikusi\nPastor Garrido, José Antonio (SV-ES LT)Bideoa ikusi\nArrizabalaga Arruza, Leixuri (EA-NV LT)Bideoa ikusi\nTaldeen bigarren txanda.\nHezkuntza eta kultura sailetako ordezkariekin bilera\n2020ko azaroaren 3an |\nEEKko lehendakaria, Nélida Zaitegi, eta lehendakariordea, Mari Tere Ojanguren, Kultura eta Hezkuntza Saileko goi-kargudunekin sailen arteko bilera batean izan dira, 2017-19ko Hezkuntzaren egoerari buruzko txostenaren ildo nagusiak aurkezteko, bereziki euskararekin lotutako kapituluak.\nBileran parte hartu dute Kultura sailburu Bingen Zupiriak, Hizkuntza Politikarako sailburuorde Miren Dobaranek eta Hezkuntza Saileko sailburu Jokin Bildarratzek, Administrazio eta Zerbitzuetako sailburuorde Xabier Aizpuruak, Hezkuntzako sailburuorde Begoña Pedrosak, Hezkuntza Berriztatzeko zuzendari Lucia Torrealdayk eta Ikastetxe eta Plangintzako zuzendari Eugenio Jimenezek.\nBileran euskararen egoerari buruzko hausnarketa egin da, bi sailek partekatutako erronkak agerian jarri dira eta balizko lankidetza-ildoak zirriborratu dira.\n"Indarra elkartasunean dago"\nEuskadiko Eskola Kontseiluaren Batzorde Iraunkorra C. Permanente del Consejo Escolar de Euskadi\nHilabete baino gehiago igaro da ikasturtea hasi zenetik, eta Euskadiko Eskola Kontseiluaren Batzorde Iraunkorrak uste du beharrezkoa dela egoeraren balorazioa egitea eta hausnarketa batzuk ematea.\nErrealitate berriak agerian utzi du garrantzitsua dela komunitate osoa inplikatzea hezkuntza-erronkei erantzuteko.\nAdostasun sozial zabala dagoela eskolaren garrantziari buruz eta presentzialtasuna eta prebentzioa uztartzeko beharraz egiaztatu dugu.\nBaita ere autonomia-erkidegoko ikastetxe guztiak hasi izana eta gaur egun guztiak irekita jarraitzea ospatzen dugu. Ikusi dugunez ere eskola-eremuko eragina nahiko txikia izan da, pandemiaren bilakaeratik harago, honako grafiko honetan ikus daitekeen bezala:\nEuskadiko ikastetxeetan Covid-19k duen eragina. Hezkuntza sailaren datuak\n(2020-2021 ikasturtean, Euskal Hezkuntza Sistemak 17.554 ikasgela ditu guztira (2 urtetik unibertsitatez kanpoko derrigorrezko hezkuntza ondoko mailetaraino)\nHala ere, pandemiak hezkuntza-desberdintasunetan izan dituen ondorioak oso handiak izan direnez, eta ikasleen sektore garrantzitsu batek ikasturte berriari ekiteko gaitasunak eta ikasteko ohiturak galdu dituenez, funtsezkotzat jotzen dugu ahalegin eta baliabide teknologiko, giza baliabide eta pedagogiko guztiak jartzea, ikasle GUZTIEI kalitatezko hezkuntza bermatzeko, ager daitekeen edozein egoeratan.\nEgiaztatu da, orain arte, ikastetxeetan jarraitutako osasun-prebentzioko estrategiak ondo funtzionatu duela, eta hori pertsona askoren erantzunkidetasunari eta ahaleginari esker izan da; izan ere, pertsona horiek hezkuntzarako eskubidea bermatzen dute eta horrela eskolari, ikasteko, sozializatzeko eta desberdintasunak konpentsatzeko funtsezko espazio gisa duen funtzioari eusteko aukera ematen diote:\n Positiboki baloratzen dugu hezkuntza-komunitate osoak egindako ahalegina, eta eskerrak ematen dizkiegu ikasleei arauak betetzeko duten erantzukizunagatik, familiei egokitzeko gaitasunagatik eta, batez ere, irakasle-taldeekiko lankidetza eta konfiantzagatik.\n Ikastetxeetako irakasleak eta langile guztiak aintzatesten eta balioesten ditugu, egiten duten lanagatik, enpatiagatik, pazientziagatik, malgutasunagatik eta sormenagatik, batetik, ikasleen hezkuntza-premiei erantzuteko, eta, bestetik, aurkezten zaizkien osasun-prebentzioaren ondoriozko eskakizun guztiei erantzuteko. Zailtasun guztien gainetik klaustroek aparteko egoera honi aurre egiteko konpromisoa erakutsi dute.\n Ikastetxeetako zuzendaritzak zoriondu nahi ditugu, zalantza eta zailtasun handiak izan baitituzte, eta gai izan baitira hain testuinguru konplexuan irakasle-taldeak gidatzeko eta ikastetxe bakoitzerako irtenbiderik egokienak eta bideragarrienak aurkitzen saiatzeko: espazio berriak sortzeko eta kudeatzeko, jantokiak ausart eta malgutasunez antolatzeko, eskolak eta denborak berrantolatzeko, edo irakasleak eta familiak kudeatzeko modu berrietan. Prozesu guztietan zuzendaritzen inplikazioa eta ebazpena funtsezkoa izan da.\n Era berean, eskertzekoa da hezkuntza-administrazioak egin duen ahalegina, duela gutxi errefortzuko irakasleak kontratatu baititu eta hezkuntza-komunitatearen beharrei erantzuteko prest baitaude, nahiz eta une zaila izan.\nBestalde, pandemia luzea eta konplikatu ere egin daitekeenez eta ahalegin luzea eskatu, hezkuntza-komunitate osoari eskatzen diogu eskuzabaltasunez, enpatiaz, lankidetzaz, elkarrekiko zaintzaz eta erresilientziaz joka dezala.\nEra berean, beharrezkoa da Hezkuntza sailak zuzendaritza-taldeei laguntza berezia ematea, ikastetxeen zama burokratikoa ahalik eta gehien apaltzea eta ikasle guztiei arreta egokia emateko baliabide egokiak ematea.\nAzkenik, egungo egoerak agerian utzi ditu hezkuntza-sistemaren egiturazko arazoak (ekitatea, euskara, metodologia, ebaluazioa, azpiegiturak...), beraz arazo horiei aurre egiten eta pandemiatik haratago hezkuntza eraldatu eta hobetzeko lana egiten jarraitu beharko dela.\nKontseiluaren txostenak hezkuntza-komunitatean duen eragina\nEuskal hezkuntza-sistemaren egoerari buruzko txostena, 2017-2019, irailaren 30ean aurkeztu zen prentsaurrekoan.\nOndoren, Euskadiko Eskola Kontseiluan ordezkatuta ez dauden hezkuntza-zerbitzuei aurkeztu zaie, zuzenean inplikatzen dituzten alderdiei buruz hausnartzeko ez ezik, batez ere, beren ekarpenak entzuteko, eta proposamenak eta horiek gauzatzeko duten inplikazioa hobetzeko.\nHezkuntza Ikuskaritzak txostenari egindako ekarpenak.\nGipuzkoako Hezkuntza Ikuskaritzarekin bilera\nEuskadiko Eskola Kontseiluko lehendakaria urriaren 9an bildu zen Gipuzkoako ikuskariekin, txostenaren alderdi esanguratsuenei buruz hausnartzeko eta haien gogoetak eta kezkak partekatzeko. Lehendakaria mahaiburu izan da Txema Murguialday Gipuzkoako Ikuskaritzako Lurralde buruarekin batera.\nBerritzeguneko zuzendariekin bilera\nUrriaren 13an, Euskadiko Eskola Kontseiluko lehendakaria Berritzegune guztietako zuzendaritzekin bildu da. Lucía Torrealday Hezkuntza Berriztatzeko zuzendaria ere mahaiburu izan da, eta hiru lurraldeetako hezkuntza berriztatzeko arduradunak ere bertan izan dira.\nBizkaiko Hezkuntza Ikuskaritzarekin bilera\nUrriaren 14 eta 15ean, Euskadiko Eskola Kontseiluko lehendakaria bildu zen Bizkaiko ikuskari bi taldeekin, txostenaren alderdi esanguratsuenei buruz hausnartzeko eta haien gogoetak eta kezkak partekatzeko. Lehendakaria mahaiburu izan da Eduardo Valencia, Bizkaiko Ikuskaritzako Lurralde buruarekin batera.\nArabako Hezkuntza Ikuskaritzarekin bilera\nUrriaren 16, Euskadiko Eskola Kontseiluko lehendakaria bildu zen Araba ikuskariekin. Nélida Zaitegi mahaiburu izan da Mª Angeles Jauregi, Arabako Ikuskaritzako Lurralde buruarekin batera.\nEuskadiko Hezkuntza sistemaren egoerari buruzko txostena. 2017-18 y 2018-19\n2020ko irailaren 24an |\nEuskadiko Eskola Kontseiluaren Osoko Bilkurak, irailaren 24ko bileran, onartu du txosten berria: "Euskadiko Hezkuntza-sistemaren egoerari buruzko txostena. 2017-18 /2018-19".\n2020ko iraularen 24an |\nEuskadiko Eskola Kontseiluaren irailaren 24ko Osoko Bilkuran, Jokin Bildarratz Hezkuntzako sailburua labur agertu da, eta Kontseiluak partaidetza-organo gisa duen garrantzia eta bere proposamen guztiak entzuteko jarrera duela adierazi du.\nJarraian, Osoko bilkurari ekin zaio, aurreikusitako gai-zerrendarekin.\nEuskadiko Eskola Kontseiluaren argitalpen berria\nToki Administrazioko Ordezkarien Batzordeak Euskadiko Eskola Kontseiluan (EEK) egindako lana aurkezten dugu: "Hezkuntzan udal- partaidetzaren proposamena eta prototipoa"\nGure autonomia-erkidegoko hainbat udalerritan egindako pilotajearen eta Eudelekin elkarlanean antolatutako jardunaldiaren laburpena da.\nQR kodeen bidez, pilotajean erabilitako material guztiak eskura daitezke, udalerrietan ezartzeko baliagarriak izan daitezkeenak, bai eta jardunaldi horretako hitzaldiak, aurkezpenak eta abar ere.\nEEKek bere esker ona adierazi die hori posible egin duten pertsona guztiei.\nIRAKASLEEN BEGIRADA BAT: hezkuntza egoera Euskadin Covid-19 ostean\nIrakasleak funtsezko pieza bat dira hezkuntza-sisteman. Horregatik, bizi izandako egoerari buruz duten ikuspegia eeta Covid-19aren ondoren euskal hezkuntza-sistemari aurkezten zaizkion erronkei arrakastaz heltzeko dituzten proposamenak ezagutu nahi izan dira.\nHorretarako, hiru lurraldeetako irakasle-talde bati, beren lan profesional onagatik hautatuak (gaitasunagatik eta irakaskuntza-konpromisoagatik) eskatu zaio beren hausnarketak eta proposamenak Kontseiluari helaraz diezazkiotela.\nEgindako ekarpen baliotsuak sintesia eta aurrez aurreko bilerak egin ondoren, Araban, Gipuzkoan eta Bizkaian egindako ekarpenen laburpenaren berri eman dugu, bai eta Euskadiren laburpena jasotzen duen infografia bat ere.\nBATZORDE IRAUNKORRAREN ADIERAZPENA, 2020-21 IKASTURTEAREN HASIERARI BURUZKOA\n2020ko maiatzaren 27an |\nEuskadiko Eskola Kontseiluaren Batzorde Iraunkorrak, kide guztiei egindako kontsultaren ondoren eta haien ekarpenak jasota, 2020/21 ikasturtearen prestakuntzari buruz jakinarazitako idazkia argitaratzea onartu du, oso ikastaro berezia izango delako eta salbuespenezko neurriak ere beharko dituelako.\nGomendatzen da udako oporrak baino lehen, 2020/21 ikasturtea prestatzea, planifikatzea eta antolatzea, ager daitezkeen agertoki derberdinei erantzuteko, inprobisazioak saihesteko eta ikasleei arreta egokia emateko.\nAger daitekeen egoera hain konplexuari arrakastaz aurre egiteko, Hezkuntza Sailak gidatu behar duena, hezkuntza-komunitate osoaren lankidetza Beharrezkotzat jotzen da, bai erabakiak hartzeko orduan, bai haietatik sortzen diren erantzukizunak hartzeko , bai horietatik sortzen diren erantzukizunak hartzean.\nHorretarako, ikastetxeen autonomian eta erabakiak elkarrekin hartzean, gobernantza-modu gisa, sakontzea gomendatzen da.\nHalaber, beste proposamen batzuk egiten zaizkie Administrazioari eta hezkuntza-komunitateari:\n1. 2020ko ikasturtearen amaierari eta udari dagokienez, honako hau proposatzen da:\nikasturte hau amaitutzat eman aurretik, ikasle bakoitzak bere egoera pertsonal eta akademikoari buruzko diagnostiko indibidual, erreal eta zehatza izatea, eta, horren arabera, hurrengo ikasturterako esku hartzeko eta indartzeko neurri pedagogikoak eta antolakuntzakoak planteatzea, beharrezkoa bada; bereziki, egoera hori gogorren pairatu dutenei.\nikastetxe bakoitzak 2020-2021 ikasturteko plangintza espezifikoa egitea. Plangintza horretan, argi eta garbi zehaztuko dira oinarrizko gaitasunen garapena eta ikasleentzako arreta pertsonalizatua optimizatzea ahalbidetuko duten antolaketa- eta curriculum-neurriak.\ncurriculum-egokitzapenak areagotu egin daitezkeenez, aniztasunarekiko arretak baliabide berriak beharko ditu, antolaketakoak edo pertsonalak izan, eta horiek aurrez aurreikusi beharko dira.\nudarako errefortzu bat behar denean, jarduera egingarriak, erakargarriak eta familientzat zama ez direnak planifikatzea.\neuskararen errefortzuak eta udako aisialdia beste aukera bat izatea, aprobetxatu beharrekoa, beste erakunde eta gizarte-eragile batzuekin elkarlanean.\n2. 2020/21 ikasturtearen hasierari dagokionez, honako hau proposatzen da:\nikasturtearen hasierako agertokia edozein dela ere, aurretik planifikatutako lan-plana abiaraztea. Plan horrek bereziki zainduko ditu ikasleen harrera pertsonala eta arreta emozionala, eta arreta espezifikoa emango die inklusioarekin eta aniztasunaren tratamenduarekin lotutako programa guztiei, beharrezkoak diren baliabideak sartuz.\nfamiliei informazioa ematea ikasleei arreta egokia emateko beharrezkoak diren antolamendu-aldaketei, espazioei, denborei, metodologiei eta abarri buruz, eta erabaki horietan parte hartzea.\netapa guztietan, ikastetxeek teknologia digitalak erabiltzea dute helburu, egindako ahalegina aprobetxatuz eta hobetuz, bai irakasleentzat bai ikasleentzat, ikaskuntzarako ohiko tresnetako bat izan daitezen. Era berean, ikasle guztiek sarbide digitala izango dutela ziurtatzea, bereziki behar handiena dutenek. Horrez gain, hezkuntza-baliabide digitalak dituen plataforma bat sortzea, sistemako eragile guztiekin partekatu ahal izango dena, eta online zerbitzu jarraitua, teknologiaren erabileran zalantzak argitzeko. Horretarako, eskola publikoa digitalizatzeko premiazko plan bat eskatzen da.\nhezkuntza errefortzu banakako planak areagotzea, bai eta aniztasunari eta hizkuntza-indartzeari arreta emateko programak eta Hamaika Esku motako beste programa batzuk ere.\neuskarari dagokionez, kontuan hartuta kasu askotan euskararekiko harremana ikastetxean gertatzen dela, funtsezkotzat jotzen da epe labur, ertain eta luzerako errefortzu-neurriak diseinatzea, ikasleek beren komunikazio-gaitasuna euskaraz garatzen jarrai dezaten.\ncurriculuma oinarrizko eta ezinbesteko gaitasunetara egokitu eta murriztuko da. Gaitasun pertsonala, komunikatiboa eta digitala lehenetsiko dira, gainerako ikaskuntzetarako funtsezko gaitasunak diren aldetik, bai eta beste gaitasun batzuk ere, hala nola ikasten ikastea, sormena eta pentsamendu kritikoa; horrela, hezkuntza integrala, konfiantzazkoa eta gizarte-ingurunean errotua ahalbidetuko da.\noinarrizko Lanbide Heziketan salbuespenezko neurriak ezarriko dira ikasle bakar bat ere kanpoan gera ez dadin egoera horrekin zerikusia duen edozein arrazoirengatik.\nadministrazioak oinarrizko gaitasunen garapenaren gutxienekoak gomendatzen ditu ikasturte/ziklo bakoitzeko, eta etengabeko ebaluaziorako eta prestakuntzarako irizpide argi eta zehatzak ematen ditu.\n3. COVIDen ondoren hezkuntza hobea bermatzeko beharrezkoak diren al-daketei dagokienez, honako hau proposatzen da:\naldaketa metodologikoak egitea, ikaskuntza-esperientzia presentzialak eta online ikaskuntza-esperientziak barne hartzen dituzten proposamen metodologiko berriak abiarazteko eta pilotatzeko.\ndenbora honetan ikasitakoa aprobetxatzea, ikasleen motibazioa areagotzen dituzten eta ikaskuntza esanguratsua lortzeko metodologiak abian jartzeko. Ikasleen arteko elkarreragina edo lana barne hartzen duten proposamenak, ikaslearen autonomia sustatzen dutenak eta esperimentazioa eta ikerketa bultzatzen dutenak.\nirakaskuntza-ikaskuntza-prozesuen plangintza eta kudeaketa egitea. Aurrez aurre taldeek txikiagoak izan behar badira, gainerakoei arreta emateko aukera guztiak aztertu beharko dira, kontuan hartuta eskolak zaintza-funtzio bat betetzen duela, eta, oraingoz, funtzio hori beharrezkoa dela familia-kontziliazioa errazteko.\netengabeko ebaluazioaren oinarriak eta prestakuntza-ebaluaziorako estrategien aniztasuna sakontzea eta praktikatzea.\nirakasleen behar zehatzekin bat datozen prestakuntza-sistemak praktikan jartzea: emozionala, berdinen arteko ikaskuntza, gaitasun digitala, ikasleentzako aurrez aurreko nahiz online ikaskuntza-tresnak sortzea eta hautatzea, ikaskuntza-egoera hibridoen diseinua, metodologia eta ebaluazioa. Horretarako behar diren denborak planifikatu eta kudeatzea.\nfamilien parte-hartzea sustatzea, haien beharrak hautemateko: online hezkuntzarako baliabideak eta gaikuntza: ikastetxetik erantzunak ematen saiatzeko edo beste zerbitzu edo erakunde batzuetara bideratzeko.\n1. Ordutegiei eta egutegiei dagokienez, honako hau proposatzen da:\negoera desberdinei eta familia-kontziliazioko premiei erantzuteko espazioak eta denborak antolatzeko malgutasuna erraztea.\nbeharrezkoa denean, zabaldu egingo dira zentroak irekitzeko ordutegiak, errefortzuko, eskolaz kanpoko, sozializazioko eta prestakuntzako jardueretarako, bai eta ikastetxeak egokitzat jotzen dituenetarako ere.\ndenborak antolatzeko formula berriak bilatzea, sormenezkoak eta berritzaileak, ikasle guztien premiei erantzungo zaiela bermatzeko\nAzkenik, beharrak handiagoak izango direnez, ikasle guztiei arretarik onena emateko beharrezkoak diren baliabideen azterketa sakona egitea gomendatzen da.\nEgoera ekonomiko eta sozialaren larritasuna ikusita, Euskadiko Eskola Kontseiluak elkartasuna, erantzukizuna eta eskuzabaltasuna eskatu die hezkuntza-komunitate osoari eta Administrazioari, baliabide guztiak optimizatzeko eta areagotzeko beharrezkoak diren antolaketa-neurri guztiak har daitezen.\nOrain, inoiz baino gehiago, ekitatea bermatu behar da, haur bakoitzari behar duena emanez.\nEuskadiko Eskola Kontseiluaren Batzorde Iraunkorreko idazkia\n2020ko apiriralen 2an |\nEuskadiko Eskola Kontseiluaren Batzorde Iraunkorrak, 2020ko apirilaren 2ko bileran, koronabirusak sortutako konfinamendu egoera dela eta, hezkuntza-komunitate osoari agiri hau bidaltzea erabaki du.\nUne zailetan jartzen dituzte pertsonek eta erakundeek beren benetako balioak, erantzukizuna eta egokitzeko gaitasuna, hezkuntza-komunitate osoa asteotan erakusten ari den moduan.\nHorregatik, Euskadiko Eskola Kontseiluaren Batzorde Iraunkorrak ikusarazi eta eskertu nahi du ahalik eta modurik positiboenean erantzuteko egin duten ahalegina.\nIkasleak, beren garapen pertsonala, soziala eta akademikoa dira hezkuntzaren helburu nagusia, eta haien inplikazioa eta ahalegina funtsezkoak dira, beraz. Horregatik goraipatu behar da gai izan dela etxean egoteko, bere ikastetxearekin konektatuta jarraitzeko, egoera berrira egokitzen saiatzeko eta, ahal den neurrian, irakasleengandik jasotzen dituen egitekoak eta jarraibideak betetzeko.\nFamilien papera oso garrantzitsua bada beti, askoz ere gehiago oraingoa bezalako egoera konplexuan, eta horrek gizarte osoaren aitortza merezi du. Pertsona guztien arreta eta zaintza euren on-lineko lanbide jardunarekin edota egoera honek ekarri dien lan-ziurgabetasunarekin uztartzea berez zaila bada ere, seme-alabak zaintzeko eta laguntzeko gai izaten ari dira, isolamendua ahalik eta ondoen jasan dezaten eta eskolako eginkizunez ardura daitezen.\nIrakasleek, egun batetik bestera, aurrez aurreko ohiko eskola ematetik on-line irakaskuntzara igaro behar izan dute, eta ahalegin, sormen eta lan handiz gainditu dituzte ikasle guztiengana iristen saiatzeko eragozpen guztiak, batez ere behartsuenengana, une oro inor atzean gera ez dadin ahaleginduz. Lan hori ikusarazi, balioetsi eta eskertu egin beharra dago.\nIrakasleen koordinazioari eta zaintzari eusten diete ikastetxeetako zuzendaritza-taldeek, irakasleak animatuz eta haien lana errazten saiatuz, justizia sozialerako lidergo pedagogikoa haien gain hartuz eta ikasle zaurgarrienei arreta eskainiz.\nHezkuntza Administrazioaren zerbitzu ezberdinei, ikuskariei, aholkulariei eta Hezkuntza Saileko arduradunei, irakasleei aholkuak, tresnak eta laguntza, oro har, erantzun berriak ematen baitizkiete ikasle guztiengana irits daitezen, azken finean, hezkuntza-sistemaren xedea hauen ongizatea eta garapena baita.\nHezkuntza gizarte osoaren ardura da, eta orain, inoiz baino argiago, agerian geratu da; denon artean posible badela ari gara erakusten.\nZalantzarik gabe, krisialdi honen amaieran, beharrezkoa izango da hezkuntza-komunitate osoak behar duen ikaskuntza ereduari buruz lasaitasunez hausnartzea eta, horrela, egindako ahalegina ez da alferrik izango, eta hizki larrizko HEZKUNTZA garaile aterako da.\nHEZKUNTZAN FAMILIEN AHOTSA\nEuskadiko Eskola Kontseiluak, 2018-2020 urteko Planaren barruan, 3. helburu gisa planteatu zuen bere burua. Gizarte-eragile guztien parte-hartzea areagotzea.\nHorregatik, Kontseiluak, EEKko kide diren gurasoen federazioekin eta Vitoria-Gasteiz Udalaren elkarlanean, sentsibilizazio jardunaldi batzu, bat lurraldekatu antolatu ditu.\nFamilien parte-hartzea funtsezko elementua da hezkuntza-kalitaterako. Ez da mugatzen alderdi puntualetan laguntzera eta laguntzera, baizik eta familiek proiektu garrantzitsuen muinean egon behar dutela; haiei dagozkien erabakietan ahotsa euki behar dutela.\nDagoeneko jardunaldiak Araban, Bizkaian eta Gipuzkoan izan dira. Saio hauetan, adituek hausnarketen ondoren, bertaratutakoek eman zuten erantzuna honako gai hauei: Familiek ikastetxeetan duten parte-hartzea gutxitzearen arrazoiak eta zer ondorio ditu ikastetxeentzat, ikasleentzat eta familientzat; halaber, seme-alaben ikaskuntza-prozesuan nola parte hartzeko moduari buruzko proposamenak egin zituzten.\nHEMEN, hiru jardunaldietako familien ekarpenen laburpena aurki dezakezu.\nJarraian, jardunaldi bakoitzeko ekarpenen informazioa aurki dezakezu:\nOtsailaren 8an, Gasteizko Europa jauregian “Familien ahotsa hezkuntzan" jardunaldia izan da. Euskadiko Eskola Kontseiluak eskerrak eman nahi dizkie bertaratu ziren guztiei haien ekarpenengatik, familien ikastetxeetan parte-hartzeari dagokionez dauden beharrak eta itxaropenak ezagutzen laguntzen baitiguzue.\nHemen ekarpenen laburpena eta jardunaldiaren bideo batzuk aurki ditzakezu:\nFamilien parte-hartzea areagotzeko eta hobetzeko baliagarriak izango direla espero dugu, bai guraso-elkartean eta ikastetxeko Eskola Kontseiluan, bai Denon Eskola eta FAPACNE federazioetan.\nEEK zuen iradokizunak eta iruzkinak jasotzea espero du.\nBilboko jardunaldia Euskadiko Artxibo Historikoan, otsailaren 11n, izan da.\nEuskadiko Eskola Kontseiluak eskerrak eman nahi dizkie bertaratu ziren guztiei haien ekarpenengatik, familien ikastetxeetan parte-hartzeari dagokionez dauden beharrak eta itxaropenak ezagutzen laguntzen baitiguzue.\nHemen ekarpenen laburpena aurki dezakezu eta saioaren bideo batzuk.\nFamilien parte-hartzea areagotzeko eta hobetzeko baliagarriak izango direla espero dugu, bai guraso-elkartean eta ikastetxeko Eskola Kontseiluan, bai BIGEn eta FECAPP federazioetan.\nDonostiko jardunaldia Hezkuntza, Filosofia eta Antropologia Fakultatean izan da, martxoaren 3an, 18:00etatik 20:30etara.\nHemen ekarpenen laburpena aurki dezakezu.\nFamilien parte-hartzea areagotzeko eta hobetzeko baliagarriak izango direla espero dugu, bai guraso-elkartean eta ikastetxeko Eskola Kontseiluan, bai BAIKARA eta FEGUIAPA federazioetan.\n“Hezkuntza-frogak”jardunaldiaren laugarren edizioak harrera bikaina izan du.\n2019ko urriaren 18an |\nUPV/EHUko Micaela Portilla Ikerketa ZentroaCarlos Santamaría Zentroa |\nIragan urriaren 18an 100 lagun baino gehiago elkartu ziren “Hezkuntza-frogak” jardunaldian, UPV/EHUren Arabako hiriburuko Campusean kokatuta dagoen Micaela Portilla Ikerketa Zentroan, ekitaldi Aretoan, bost hizlarik ezagutzera eman zituzten irakaskuntzaren arloan egin dituzten ikerketak.\nAldi honetan ekitaldia UPV/EHUko Kultura Zientifikoko Katedrak antolatu du Euskadiko Eskola Kontseiluak laguntzarekin.\nGoizeko bederatzietatik arratsaldeko ordu biak arte 30 minutuko hitzaldiak eskaini ziren, zeintzuetan ebidentzia zientifikoarekin kontrastatu ziren gaur egungo hezkuntza-jarduerak.\nHizlari guztien azalpenean ikusi zen, nahiz eta beren ikasketak estandar zientifikoen mende egon, eta, beraz, iritziak ez izan, ikertzaileen ezaugarri diren apaltasun eta tentuz defendatu zutela.\nHala ere, eskuragarri dagoen ikerketaren arabera, "behin-behineko ziurtasun batzuk" nabarmendu zituzten.\nMarta Ferreroren azalpenak ikasgeletan aplikatzen ditugun berrikuntzen letra txikia irakurtzera bultzatu gaitu, aldi berean zalantza eta eszeptizismo osasuntsua landuz. Zehazki, metodologia aktibo batzuk, hala nola proiektuetan edo arazoetan oinarritutako ikaskuntza, edo adimen anitzen teoria, hezkuntza-baliabide gisa orokortzen ari dira, oraindik etapa guztietan eta edozein hezkuntza-helburutan bereizketarik egin gabe aplikatzeko beharrezko sendotasun eta baliozkotasunik ez dutenean.\nMaria Gilek bere hitzaldian iradoki du hezkuntzako lidergoak eta ikastetxeetako zuzendaritzek akatsak egitera ausartu behar dutela ikaskuntza hobetzeko. Eta praktikan eta testuinguruen arabera lidergo-estilo desberdinak aplikatzen badira ere, nazioarteko ikerketaren berrikuspenak ondorioztatzen du eraldaketa-estiloa eraginkortasun handiagoz hedatzen dela zuzendaritzak egonkorrak direnean, prestakuntza-plan luze eta intentsuak jarraitzen dituztenean (master mota) eta hautaketa-prozesuak aplikatzen direnean:\nFatima Garciak egindako azalpenean, ikusarazi digu denboran atzera egitea komeni dela, gaurkotasuna ulertzeko eta, horrela, aurrera egin ahal izateko.\nGaur egun, iraganean bezala, zenbaki topikoak eta mitoak erabiltzen dira gai errepikariak deskribatzeko, hala nola: teknologiaren erabilerak, hezkuntza-edukien maila, haurren eta gazteen jarrerak eta jokabideak... Faktore bera aipatzen duenaren arabera, mehatxu edo aukera gisa azal daiteke, gabezia edo irtenbide gisa.\nMiguel A. Vadillok, bere aldetik, ikerketa zientifikoak zuhurtzia zientifikoarekin irakurtzea gomendatzen du, eta “presarik gabe baina etenik gabe" aurrera egitea.\nIkerketen berrikuspenak, meta analisiatik, ebidentzia batzuk erakusten ditu, eta horiek, gutxienez, gomendatu beharko liguke azterketetatik ateratako ondorioak ziurtasun gisa ez hartzea, zorroztasun gutxikoak edo errepikatzeko zailak diren ikerketak.\nIkerketa kopuru handia, lagin handiak eta/edo behaketa-denbora luzea behar dira emaitza batzuen eragina eta garrantzia baloratu ahal izateko.\nCharo Ruedak, garunari eta arretari buruz egiten dituen lanen berrikuspen baten bidez, arreta kudeatzeak ikaskuntzaren ardatz gisa duen garrantzia adierazten digu, ia ezinezkoa baita ikaskuntza arreta optimorik gabe gertatzea.\nIkerketak erakusten du gaitasun hori berariazko programen bidez ikas daitekeela eta ikasi behar dela, eta, beraz, itxaropena ematen du ikasleen ikaskuntza oro har hobetzeko, bai eta arreta urria duten ikasleei erantzuteko ere.\nJarraian hitzaldien bideoak ikus ditzakezu:\n“Zenbait ikasketa metodoren letra txikia", Marta Ferrero.\n”Eskola lidergoa eta ikasleen errendimendu akademikoa: gaiaren egoera ", María Gil\n“Egungo hezkuntza-berrikuntza ikuspegi historikotik", Fátima García\n“Ikerketa batek zera dio…", Miguel A. Vadillo\n“Arreta: zer da eta nola hezi”, Charo Rueda\nHiri hezitzailea: udalak eta esku-hartzeko ereduak eskola segregazioa saihesteko.\nVitoria-Gasteiz, 2019ko uztailaren 10 eta 11an |\nGure Ikastetxeetako ikasle guztien integrazioa lortzeko eta eskola segregazioan saihezteko esku-hartzea oso konplexua eta gai hori presente dago Kontseilu honetako eztabaidetan eta hausnarketan.\nHorregatik, idazkari teknikoa eta lehendakaria ikastaro horretan parte hartu dute.\nOso interesgarria izan da gai honi buruzko 25 hiri hezitzaileen sarea duen pertzepzioa eta parte hartzeko proposamenak. X. Bonalen hitzaldia: "Combatir la segregación escolar: de la amenaza a la oportunidad". Magnet programa, pilotajeren ebaluazioa eta azkenik, mahai-inguruan, arduradunek azaldu digute nola ezarri den Kataluniako udalerri eta ikastetxe desberdinetan, Honek guztiak haurnarketa eta eztabaida interesgarriak sortarazi du.\nIkastaroaren informazio gehiago eta bideoak Link honetan aurki ditzakezu.\n"Udalen zeregina hezkuntzan"\n2019ko uztailaren 1ean |\nBilbon. Eudelen egoitzan |\nIa ehun udal-ordezkari eta hezkuntza-komunitateko kide bildu dira EUDELen egoitzan, Euskadiko Eskola Kontseiluak Euskadiko Udalen Elkartearekin lankidetzan antolatu duen truke- eta hausnarketa-saio batean parte hartzeko. Legebiltzarreko taldeetako eta foru-aldundietako zenbait ordezkarik ere bat egin nahi izan dute hezkuntzan aritzen diren agente guztiengan interes handia piztu duen bilera honekin. Ikusi bideoak.\nEudelen prentsako oharra\nJakintzak partekatzeko eta ideia eta proposamen berritzaileak egiteko xedez, saioan “Udalek hezkuntzan betetzen duten zeregina” aztertu da, Vitoria-Gasteizko eta Bartzelonako Diputazioko jardunbide egokien bidez. Bloke aipagarri batean, Eskola Kontseiluak koordinatutako proiektu pilotuko emaitzak aurkeztu dira; Bastida, Guardia, Oion, Santurtzi eta Urnietako udalek parte hartu dute, proiektu horretako bultzatzaileak izan baitira.\nEuskadiko Eskola Kontseiluko presidente Nélida Zaitegik azaldu duenez, gaurkoaren moduko topaketen zeregin nagusia da udalen eta ikastetxeen arteko elkarlana indartzea, “eztabaida zorrotza eta sakona sortzeko gizarteko irakaskuntzari buruz”, eskola-komunitate osoak “hobetzeko proposamenak” eginda”.\nSaioari hasiera emateko ekitaldian, hauek parte hartu dute: EUDELen ordezkaritzan, Urnietako alkate Mikel Pagolak; Eusko Jaurlaritzako Hezkuntza sailburu Cristina Uriartek, eta Euskadiko Eskola Kontseiluko presidente Nélida Zaitegik. Hirurek nabarmendu dute zein garrantzitsuak diren udalen, irakasleen eta familien arteko elkarlana eta adostasuna, elkarrekin aurrera egiteko, udaletan hezkuntzako ekintza hobetzeko.\nIngurune hurbilean erreferentziako beste eredu batzuk bilatu nahian, Eskola Kontseiluak Bartzelonako Diputazioko hezkuntza-zerbitzuen kudeatzaile eta antropologo Jordi Plana gonbidatu du hizlari gisa. Dagokion arlotik, Planak ibilbide profesional luzea du egina, Bartzelonako mugapeko udalerrietan hezkuntza-politikak garatzeko elkarlanean. Garatzen duen lanean, laguntza ematen die haur, heldu eta musika eskolei, bai eta, era berean, udaleko hezkuntza-programa guztiei ere, besteak beste, Ikasketa-Zerbitzua ekimena abian jarriz.\nPower pointen txostena\nCarlos Angulo arduradun teknikoak ordezkatutako Vitoria-Gasteizko Udalaren esperientzia udalak hezkuntza-komunitatean egindako esku-hartzeko jardunbide egokitzat hartu da. Arabako hiriburua da Hiri Hezitzaileen Espainiako Sarearen sortzaileetako bat, eta familiekin esku hartzeko lehen plan pilotua bultzatu zuen 2016an, era askotako “zaurgarritasun” egoeretan zeuden bost ikastetxe publikotan: elkarbizitzako arazoak, jatorriari lotutako dibertsitate altua, maila sozioekonomiko baxua, emaitza akademiko eskasak, etab.\nCarlos Anguloren txostenaren laburpena\nEuskadiko Eskola Kontseiluko lehendakaria eta Urnietako, Labastidako eta Oiongo alkateak mahai-inguruan hartu dute parte eta bere esperientzia aztertu dute, arlo positibiak eta hebetzeko daudenak. Alkateen eta beren talde politiko-teknikoen lidergoa erabakigarria izan da, proiektua esperientzia pilotuko bost udaletan abiarazteko.\nPilotajeren power point\nAskenik parte hartzeko dinamika bat garatu da, Iñigo Retolazak koodinatua, saioan, aukera jarraitzeko eta herrietan hezkuntza hobetzeko proposamenak eta ideiak landu dira.\nWeb orri honetan aurki dezakezu "Hezkuntza Hobetu: jakin, elkarrizketatu eta partekatu" proiektuaren informazio eta material guztiak; halaber, hemen duzu informazio gida bat.\nEuskadiko Eskola Kontseiluaren lehendakariaren agerraldia Legebiltzarreko Hezkuntza Batzordean aurrean\n2018ko, maiatzaren 6an |\nMaiatzaren 6an, Euskadiko Eskola Kontseiluaren lehendakaria Hezkuntza batzordean agertu da, EH Bildu legebiltzar-taldeak eskatua, Euskadiko Eskola Kontseiluaren funtzionamenduaren eta kudeaketaren inguruan azalpenak emateko.\nEH BIlduk adierazi du kezkaz bizi duela azken hilabeteetan Euskadiko Eskola Kontseiluan ematen ari diren gertakariak, uzten dutelako autonomiatik eta kontsentsuetatik urrun, partaide guztien iritzia eta adostasuna bilatzea ez dela bilatzen den helburuetako bat\nLehendakariak legebiltzarkideeei azaldu du Kontseiluaren funtzionamendua, bere araudiak finkatua, eta erabakiak hartzeko prozesua; egindako lanaz eta lortutako akordioaz ere datuak eman dizkie, azpimarratuz txosten gehienak adostasunez onartu direla. Hala ere, kontseiluaren araudia aldatzeko beharra onartu du, 30 urte pasa ondoren zaharkitua dagoelako; horrexegatik hausnarketa prozesu bati ekin dio, etorkizunera begira Kontseilua berriz irudikatzeko, partizipazioaz, kideez eta funtzioaz,...\nAskenik, batzordeko kide guztiei eskatu die gutxienezko hezkuntza akordio bat lortzeko lan egin dezaten, Euskal Hezkuntzari egonkortasuna emateko.\nLegebiltzarkideek presidenteari bere aurkezpena eskertu dute eta kontseiluaz hainbat galdera egin dizkiote. Horrez gain, haien kezkak eta proposamenak helarazi dizkiote.\nAgerraldiaren transkripzioa eta bideoa Legebiltzarraren web orrian eskuragarri izango da. www.legebiltzarra.eus eta zuzenean link honetan.\nPrentsan agertutako berriak\nArabako Errioxa |\nJoan den urtean , “Hezkuntza hobetzea: Jakin, elkarrizketatu eta partekatu”, proiektuan parte hartu zuteneko bi ikastetxeetatik berri onak datozkigu.\no “Handitzen, handitzen" proiektua.\no “Diario de noticias de Alava”\nHemen bideo batzuk ikus daitezke:\nBideo laburpena familiekin erakusketan\nØ CEIP Labastida HLHI\no “Naizena naizelako” Labastidako eskola publikoaren abeztia\no “El Correo”\nEuskadiko Eskola Kontseiluaren partetik gure zorionik beroena zuen lanagatik eta gurekin partekatzagatik.\nEEKren lehendakariak, azken txostena aurkeztu du Berritzeguneetako zuzendariei\nabenduaren 12a |\nDurangoko berritzegunean |\nNélida Zaitegik, Euskadiko Eskola Kontseiluko lehendakariak, Lucía Torrelday, Berrikuntza zuzendariak eta kontseilukidea eskatua, Berritzeguneetako zuzendariekin eta hezkuntza berrikuntza arduradunekin bildu da, "Euskadiko Eskola-hezkuntza, 2015-2017", txostenaren aspektu aipagarrienak azaltzeko.\nAurkezpenaren ondoren, elkarrizketa aberatsa izan da: kezkak eta proposamenak partekatu dira, euskal hezkuntza sistema inklusiboagoa, bidezkoa eta bikaina lortzeko.\nLehendakariak bertaratuei Kontseiluak aztertu behar dituen gaiez eta ekintzez proposamenak eskatu dizkie eta konpromisoa hartu du aztertzeko eta haiei itzultzeko, guztiok elkarrekin hausnartzen jarraitzeko.\n2018ko, urriaren 1ean |\nUrriaren 1ean, Euskadiko Eskola Kontseiluaren lehendakaria Hezkuntza batzordean agertu da, EH Bildu eta Elkarrekin Podemos legebiltzar-taldeak eskatua, Euskadiko Eskola-hezkuntza 2015/2017 txostena aurkezteko.\nLehendakariak legebiltzarkideeei azaldu du txostena egiteko prozesua eta osatzen duten atal desberdinen aspektu interesgarrienak.\nHorrela, txostenean atal desberdinetan aztertzen diren oinarrizko aspektuak, azaldu ditu, ikuspuntu desberdinetik aztertuak. Hala nola, eskola inklusiboa, sitemaren finantzaketa, lidergoa eta irakasleen formakuntza eta irakaskuntzan sartzea, euskara,...Askenik, eskola arrakastaz eta ekitateaz hausnarketa bat egin zuen.\nLegebiltzarkideek presidenteari bere aurkezpena eskertu dute, eta gure hezkuntza sistemaren arazoei buruzko hainbat galdera egin dizkiote. Horrez gain, haien kexkak eta proposamenak helarazio diote.\n2018ko ekainaren 6an |\nEuskadiko Eskola Kontseiluko presidente Nélida Zaitegik parte hartu du Ramon Flecha eta Lourdes Villardon-ekin batera Deustuko Unibertsitateak antolatutako "50 años educando para mejorar el mundo" topaketan.\nSaioa amaitzean hurrengo bideoetan ikus daitekeen elkarrizketa izan zuen Ramon Flecha-rekin:\nEEK-ko Osoko Bilkurak "Hezkuntzaren aldeko akordioaren oinarriak" dokumentuari buruzko txostena gehiengoz onartu du\n2018ko maitzaren 10a |\nAtzo, Euskadiko Eskola Kontseiluak ospatutako Osoko Bilkuran gehiengoz onartu zen ondoko Txostena: "Hezkuntza aldeko Akordioaren oinarriak".\nOsoko Bilkuraren bideoa\n"Hezkuntza eraldatzeko bidaian elkarrekin aurrera" jardunaldia\n2018 apirilaren 19a |\nKontseiluko presidenteak, Neli Zaitegi, eta Maritere Ojanguren presidenteordeak "Hezkuntza eraldatzeko bidaian elkarrekin aurrera" jardunaldian parte hartu zuten.\nEusko Jaurlaritzako Hezkuntza Sailak eta Humanitate eta Hezkuntza Zientzien Fakultateak elkarlanean antolatutako saioak bi eremu estrategikotan jarri zuen azpimarra: DBH eta Batxilergoko hizkuntza proiektu integraletan eta STEAM pedagogietan.\nXavier Aragay-k EEK-ko galdera oso interesgarriak erantzun zituen, bideoak:\nHezkuntzaren aldeko Akordioa lantzeko lehen talde-bilera\n2018ko apirilaren 11n |\nAtzo EEk-ko egoitzan lan-taldeetan elkartu ginen Hezkuntzaren aldeko akordioaren edukiri egindako proposamenak eztabaidatzeko, analizatzeko eta adostuak lortzeko helburuarekin.\nSaioaren programa eta aurkezpena.\nTalde bakoitzak dokumentuaren bi atal landu zituen:\n1. Taldea: Hezkuntza sistemaren modernizazioa; Bizikidetza\nBertaratutakoak: Blanca Casado, Lurdes Errasti, Pablo García de Vicuña, Begoña Pedrosa, Ainhoa Rotaetxe, Neli Zaitegi.\n2. Taldea: Hezkuntzak; Ebaluazioa\nBertaratutakoak: Patxi Xabier Aizpurua, Eva Blanco, Xabier Elorza, Xabier Etxaniz, Juan Carlos Jauregui, Asier Manero, Ibai Redondo.\n3. Taldea: Bizikidetza; Ikastetxeen autonomia\nBertaratutakoak: Josean Bueno, Agustín Eizaguirre, Mª Luisa Jaussi, Carmelo Martinez, Maritere Ojanguren, Ismael Redondo, Usoa Urbieta.\nAragoiko Gorteetako Heziketa-Itunaren buruzko bideo oso interesgarriak:\n"Hezkuntzaren aldeko akordioa. Akordioaren Oinarriak":Euskadiko Eskola Kontseiluak txostena egiteko lanari ekin dio\n2018ko martxoaren 7an |\nCristina Uriarte Hezkuntza sailburuak Hezkuntzaren aldeko Akordioa Euskadiko Eskola Kontseilura bidali du.Hain zuzen, martxoaren 7an, prentsaren aurrean azaldu ditu gaur goizez erdiesteko helburuz egin diren urratsak. Hezkuntza komunitate osoaren ikuspegi partekatua, eta etorkizunerako hezkuntza sistemaren funtsezko printzipioak jasoko dituen oinarrizko dokumentua. BIDEOA\nEkarpenak egiteko aldia amaiturik, Euskadiko Eskola Kontseiluak parte hartzeko une iritsi da, kontseilu hau baita hezkuntza gaietarako Jaurlaritzaren kontsulta eta aholkularitza organo gorena.\nSailburuarekin batera, Euskadiko Eskola Kontseiluko presidente Nelida Zaitegik ere parte hartu du ekitaldian. Akordioaren Oinarriak dokumentua prestatzeko beharrezko izan diren lehen hilabeteen ondoren, Euskadiko Eskola Kontseiluaren parte-hartzea hasiko da orain, Hezkuntzaren aldeko Akordioaren bila.\nPrest gaude lana hasteko. Gaur bertan hasiko dugu dokumentu honen edukia aztertzen eta eztabaidatzen, bai euskal gizarteari eta bai Hezkuntza Sailari txosten bat aurkezteko.\nSailburuak luzatu digun dokumentuak Eskola Kontseiluari erronka garrantzitsuak planteatzen dizkio. Haietako batzuk:\n1. Adostutako txosten bat egitea, elkarrizketarako gaitasunak indartuz, hezkuntza-esparruan kontsentsurako eta elkarrizketarako jarrerak bultzatzeko.\n2. Hausnarketa, elkarrizketa eta hitzarmenerako guneak sustatu. Horrela, euskal hezkuntza sistema hobetzeko proposamen baliotsuak lor daitezke.\n3. Aniztasunetik adostasunera joateko gai izatea. Iritzi eta proposamen ezberdinek balio izan dezatela Kontseiluko kide guztiek onar dezaketen esparru bat eraikitzeko.\n4. Esloganetatik irtetera behartzen gaituen gogoeta sakona egitea. Konplexutasunean sartzea, gure proposamenei balioa ematen dieten argudio serio eta zorrotzetan.\n5. Borroka eta jarrera itxietatik irtetea. Denon ahotsa garrantzitsua den demokrazia sakonerantz joatea, alternatiba indartsuak eta partekatuak eraikitzeko beharrezkoak diren ahotsak.\n6. Gure gizartearen aniztasuna aintzat hartzea eta identitatea galdu gabe, bakoitzaren interes legitimoetatik, egoera hobe eta bidezkoagora joatea.\nHemendik aurrera, Kontseilu hau osatzen duten kide eta erakundeei datorkie ekarpenak egitea eta hurrengo hilabeteetan bilduko gara dokumentu honen edukia aztertzen eta eztabaidatzen, Euskal Gizarteari eta Hezkuntza Sailari kontsentsu handiaz onartutako txosten bat aurkezteko.\n"Eman minutu 1 hezkuntza inklusibo eta ekitatiboaren alde"\n2018ko martxoaren 2an |\nMartxoaren 2an UNESCO Etxeak “Eman minutu 1 hezkuntza inklusibo eta ekitatiboaren alde” Ikus-Entzunezko Piezen Nazioarteko VIII. Lehiaketaren sari-banaketa egin da. Ekitaldira, Euskadiko eskola Kontseiluaren lehendakaria joan da, epaimahaikidea izan dena.\nSarituen artean, ikastetxeek egindakoak azpimarratu nahi ditugu; dena den, jarraian video guztiak link honetan aurki ditzakezu.\nEkin eta Egin Saria: 18 urtetik beherakoei zuzenduta. Gasteizko "12 nubes" taldeak eskuratu du, 'Nos gusta ser diferentes' lanarekin. Francisco de Vitoria institutua\nEusko Ikaskuntza saria: euskarazko minuturik onena. Oiartzungo (Gipuzkoa) Haurtzaro Ikastolako DBH 1. mailako taldea irabazi du saria, 'Zergatik ez banatu!' lanarekin.\nEIKEN aipamena: Euskadiko ikus-entzunezko piezarik onena saritu da, hau da, teknika digitalen erabilera hobekien bultzatzen duena. Donostiako Asuncion Ikastetxeak aurkeztutako 'Lukaa' lanak bereganatu du.\nEuskadiko Eskola Kontseiluaren barne jardunaldia\n2018ko martxoaren 1ean |\nGaldakaoko Ostalaritza eskola |\nEuskadiko eskola Kontseiluaren 30 kide inguru bildu dira joan den martxoaren 1ean lan jardunaldi trinko batean.\nDatozen hilabeteetan, Irekia-n parte hartzeko prozesuaren bidez herritarrek adierazitako ekarpenak sartu eta gero, EEK-k hezkuntzan adosteko agiriari buruzko irizpen bat landu behar du.\nZeregin honen garrantziak hauxe eskatzen digu:\nHausnarrean jardutea Euskadiko Eskola Kontseiluaren eta bertako kideen betekizunari buruz: eskubide eta betebeharrak, eta gizartearen bidezko itxaropenei buruz EEKren gainean “parte hartze, kontsulta eta aholkuko goi-organoa, hezkuntza jardueran sartuak dauden gizarte arlo guztietan” gisa.\nHausnarketa, elkarrizketa eta hitzarmenerako guneak sustatu. Horrela, euskal hezkuntza sistema hobetzeko ondorio baliotsuak lor daitezke.\nAdostutako txosten bat egiteko gai izatea, euskal gizarteari benetako parte hartze eredu eraginkor bat eskaini ahal izan diezaion, elkarrizketarako jarrera eta jokabideak garatu eta sustatuz. Hau dena, Euskadiko hezkuntza nola hobetu, iritzi, interes eta sentipen aniztasuna kudatzeko asmoz.\nAniztasunetik adostasunera joateko aukera egotea. Iritzi eta proposamen ezberdinek balio izan dezatela Kontseiluko kide guztiek onar dezaketen esparru bat eraikitzeko.\nEKK-k datozen hilabeteetan izango duen lan handi eta trinkorako ondorio praktikoak zehaztu eta onartzea: ardura, ordezkagarritasuna, bertaratzea, ekarpen kritikoak eta aukerakoak sortzea.\nDenon artean lan-plana lantzea.\nHEZKUNTZA HOBETZEA: JAKIN, ELKARRIZKETATU ETA PARTEKATU: Eusko Legebiltzarrean proiektuaren ondorioak aurkeztea\n2018ko urtarrilaren 23an |\nEuskadiko Eskola Kontseiluak udalerrietan parte-hartzea proiektua bultzatu du “Hezkuntza hobetzea: jakin, elkarrizketatu eta partekatu” goiburupean.\nEkimen hau ikasturte hasierarekin abiatu zen, eta ordutik hona, hogeiren bat ikastetxeren inplikazioa eta parte hartzea sustatu du; Santurtzi, Urnieta eta Arabako Errioxako ikastetxeek (Bastida, Guardia eta Oiongoek) hartu dute parte ekimenean. Ikastetxe horien zuzendaritza taldeek emandako hauspoari esker ekimen hau martxan jarri zen eta ikastetxe horietako bakoitzean, Eskola Kontseiluak irakasleen, familien zein ikasleen lankidetza lortu nahi izan du.\nProiektuak aurreikusiak zituen hainbat fase igaro ostean eta hobetzeko proposamenak udaletxeetan aurkeztu ondoren, urtarrilaren 23an Legebiltzarrean entzun ahal izan dira irakasleek, familiek eta ikasleek euren lanetan garatu dituzten ondorioak.\nIrakasleei eta familiei dagokienez, pertsona ugarik hartu du parte, ekarpenen bidez, guztien artean hezkuntzaren hobekuntzarako ekarpena eta hezkuntza administrazioari eta gainontzeko kolektiboei egiten duten eskakizunak egingo duen manifestura iristeko.\nIkasleek ere euren ikuspuntua erakutsi dute jasotzen duten hezkuntza hobetzeko eraz, ikasgelan eginiko lanen bidez.Saioa bukatzeko, ikasleek konpromesuak bozkatu dute. Hona hemen boto gehien jaso dituzten hirurak:\n1.- Elkar zaintzeko, inor baztertu gabe, den-denok garelako garrantzitsuak eta balio handikoak.\n2.-Elkar ezagutu eta nola ikas dezakegun hobeto jakiteko, hobeto kudeatu eta gure helburu pertsonalak lortze aldera.\n3.- Gure ekintzen eta ikasketa-prozesuaren gaineko ardura hartzeko.\nHemen konpromesu guztiak ikus daitezke.\nHemen, Parlamentuko bideoak.\nInformazio gehiago aurki dezakezu proiektuaren orrian .“Hezkuntza hobetzea: jakin, elkarrizketatu eta partekatu.\n2017ko, maiatzaren 3an |\nMaiatzaren 3an Euskadiko Eskola Kontseiluaren lehendakaria Hezkuntza batzordean agertu da, EH Bildu legebiltzar-taldeak eskatutakoa, datozen urteetan garatuko dituen ildoak azaltzeko.\nLehendakariak legebiltzarkideeei azaldu du Euskadiko eskola Kontseilak egiten duen lana, bai nahitaezko lanak bai bere ekimenez egindako lanak.\nGai honi dagokionez , datozen bi urterako plangintza aurkeztu du, Batzorde Iraunkorrak onartu berria eta Kontselukideen ekarpenak kontuan hartuta.\nAzkenik, hezkuntzaz duen ikuskera jakinerazi die, kultura berri bat sortzeko beharra , kexatik proposamenera eta partekatuta proeiktuak pasatuz konfrontaziotik ulaermenea eta lankidetza.\nLegebiltzarkideek presidenteari bere aurkezpena eskertu dute, bere lankidetza eskaini diote eta 6 hilabete barru berriro etortzeko bere planaren garapena azaltzeko eskatu diote.\nEuskadiko Eskola Kontseiluaren biurteko plangintzaren onarpena\n2017ko, apirilaren 27an |\nApirilaren 27ko saiona, Batzorde Iraunkorrak Euskadiko Eskola Kontseiluaren biurteko Plana onartu du, Ezina, ekinez, egina, kontseilukideen ekarpenak oinarritzat harturik.\nKontseiluaren berezkoak diren zereginak betetzea\nEztabaida sozial, serio eta zorrotz bat sustatzea, hezkuntzaren inguruan.\nOrokorrak(Kontseiluaren berezkoak direnak)\n1. EAEn arautzen diren arauei buruzko irizpenak egitea.\n2. Euskadiko hezkuntzaren egoerari buruzko txostena egitea.\n3. Bere ekimenez egindako txostenak\nBiurtekoak(Kontseiluaren ekimenez eginda)\n1. Ikasleen arrakasta areagotzea\n2. Hezkuntzaren erronkarik garrantzitsuenak aztertzea, uneon eta Euskadin: Ikastetxea\n3. Gizarte-eragile guztien parte hartzeko aukera gehitzea\nHalaber, hurrengo hilabeetan 1 eta 3 helburuak lan egiten hastea erabaj¡ki da tea horretarako kontsilukide guztien lankidetza eskatu, gauzak horrela hirugarren hiruhilekoan ezartzea aurreikusten da. (Plana)\nEuskadiko Eskola Kontseiluaren Osoko Bilkura: Nélida Zaitegi, lehendakari berriaren aurkezpena\n2017ko, martxoaren 30ean |\nNélida Zaitegi, lehendakari berria izendatu ondoren lehenengo Osoko Bilkura izanik, Maite Alonso Arana lehendakari ohia, ere agertu da eta guztiei eskertu nahi izan du bere lana eta lankidetza.\nMartxoaren 30ean, Euskadiko Eskola Kontseiluaren lehendakari berria, Nélida Zaitegi, izendatu ondoren lehenengo osoko bilkura egin da. Bilera honetan aurreko presidentea, Maite Alonso agertu da eta kide guztiei beren lankidetza eskertu nahi izan du eta kontseilu honetako burua izan den hiru urte hauetan egindako lan ildoak laburtu ditu.\nOndoren, Osoko Bilkura bildu da eta lehendakariak hurrengo urteak burutzeko erreferientzia-markoa jakinerazi du. Power-point:\nPlanteatzen diren helburuak hauexek dira:\n1. Partaidetza bultzatzea:azpimarratzen du oso garrantzitsua dela eskubide zein beharra gisa.\n2. Hezkunzaz hitz egitea gaiak sakonki aztertuz.\n3. Adostasunen bidez aurreratzea: elkarrizketaren bidez akordiak lortzeko gai garen aztertzea.\n4. Gai garrantzitsuak aukeratzea: gaiak adostu behar dira bakoitzak pentsatseko era mantendu arren; desadostasunak, gu aberasteko balio dutenak, egon behar dira.\nAskenik, biurteko plangintza egitea proposatu da talde-lana bezala. Horretarako, itaunketa labur bat prestatu da kontseilukideen ideak,eta proposamenak jasotzeko asmoz eta oinarritzat harturik hurrengo bi urterako plana egitea.


“Liburuak Kalean” | Mungiako Udal Liburutegia\nBiblioteca de Mungia\nLiburutegia eta zenbakiak\nLiburak matxinatu egin dira eta kalea okupatu dabe.\nTorrebillela Kultur Etxeko iturri hurbilen arabera, zenbait ale ikusi omen dira “Liburuak Kalean”, “guztion eskuetan” lelopean kaleetatik. Antza, Liburuaren egunaren urteurrenaren hurbiltasunak edo iraultza gosea piztu du. Euretariko batzuk estrategikoki herriko banku desberdi netan jarri dira joan-etorrian dabilen jendeak esku artean hartu ditzan liburutegiko euren apalera bueltatu aurretik. Hori gutxi balitz, liburutegiko bazkidea egiteko bete behar dan inprimakia aldean daramate. Joan den urtean dominoarekin saiatu ziren eta aurten, antza, kalera irtetzea lortu dute\nKomunikazioa eten eta informatzen jarraituko dogu\nTxantxa honekin batera liburuak kaleratu eta danon eskuetan egon daitezen bilatzen dogu; liburuak eta liburutegiari ikusgarritasuna emon. Zure gustokoa dan liburu batekin egiten badozu topo, eraman eta irakurri ezazu. Bukatzerakoan bueltatu liburutegira, agian gustuko dozun beste bat aurkitu dezakezu. Liburuarekin batera, aurretik ez bazina, bazkide egiteko inprimakia aurkituko dozu\nLiburu bakoitza non dagoen jakin nahi dozu?\nHeltzen zarenean nahi izan dozun liburua ez badago…etorri liburutegira. Matxinatutako ale guztien kopia bat dekogu\n2016ko Liburaren eguna zoriontsu izan dezazuela !!! 😉\nKategoria Ekitaldiak 2016-04-18 egilea ualonso.\n← “Kontu eta Kantu” Apirila bukatzeko…barrikuntza gehiago! →\neLiburutegia eta eFilm\nATALAK Hautatu kategoria Agenda Albisteak Barrikuntzak Ekitaldiak Hitzaldiak Ipuin kontalaria Irakurlearen kluba Literatur jardunaldiak Orokorra\nArtxiboak Hautatu hilabetea 2019(e)ko ekaina 2019(e)ko maiatza 2019(e)ko apirila 2019(e)ko martxoa 2017(e)ko urtarrila 2016(e)ko azaroa 2016(e)ko urria 2016(e)ko iraila 2016(e)ko abuztua 2016(e)ko ekaina 2016(e)ko maiatza 2016(e)ko apirila 2016(e)ko martxoa 2015(e)ko abendua 2015(e)ko azaroa 2015(e)ko otsaila 2014(e)ko abendua 2014(e)ko maiatza 2014(e)ko apirila 2014(e)ko urtarrila 2013(e)ko azaroa 2013(e)ko iraila 2013(e)ko ekaina 2013(e)ko apirila 2013(e)ko martxoa 2013(e)ko otsaila 2013(e)ko urtarrila 2012(e)ko abendua 2012(e)ko urria 2012(e)ko iraila 2012(e)ko ekaina 2012(e)ko maiatza 2012(e)ko apirila 2012(e)ko martxoa 2012(e)ko otsaila 2012(e)ko urtarrila 2011(e)ko urria 2011(e)ko abuztua 2011(e)ko uztaila 2011(e)ko ekaina 2011(e)ko maiatza 2011(e)ko apirila 2011(e)ko martxoa 2011(e)ko otsaila 2011(e)ko urtarrila 2010(e)ko azaroa 2010(e)ko urria 2010(e)ko iraila 2010(e)ko uztaila 2010(e)ko ekaina 2010(e)ko maiatza 2010(e)ko apirila 2010(e)ko martxoa 2010(e)ko otsaila 2010(e)ko urtarrila 2009(e)ko abendua 2009(e)ko azaroa 2009(e)ko urria 2009(e)ko iraila 2009(e)ko uztaila 2009(e)ko ekaina 2009(e)ko maiatza 2009(e)ko apirila 2009(e)ko martxoa 2009(e)ko otsaila 2009(e)ko urtarrila 2008(e)ko urria 2008(e)ko iraila 2008(e)ko ekaina 2008(e)ko maiatza 2008(e)ko apirila 2008(e)ko otsaila 2008(e)ko urtarrila 2007(e)ko abendua 2007(e)ko azaroa 2007(e)ko urria 2007(e)ko iraila 2007(e)ko abuztua 2007(e)ko uztaila 2007(e)ko ekaina 2007(e)ko maiatza 2007(e)ko apirila 2007(e)ko martxoa


Feminizidioen aurkako elkarretaratze bat (Argazkia: EITBren bideo bateko fotograma)\nBaionako Justizia Auzitegian deklaratu du erasoa gauzatu zuen gizonak, eta epaileak hura espetxeratzeko agindua eman du. Homizidio saiakera leporatu diote.\nErasoa abuztuaren 20ko ostiralez jazo zen. 23 urteko gizonak 40 urteko emakumeari eraso egin zion labanaz, Ziburun. Etxe parean aparkatu eta autotik atera orduko buruan kolpea eman zion emakumeari erasotzaileak; ostean, emakumea etxera sartu zen, eta gizonak sukaldetik hartutako labana batekin hamar labankada jo zizkion. Auzokideek ikusi zuten erasotzailea etxetik labana eskuetan ateratzen, eta Poliziari deitu zioten. Frantziako Polizia haren bila ibili zen, harik eta abuztuaren 22an Ziburun bertan atxilotu zuten arte. Lehen ikerketek ez dute harremanik aurkitu erasotzailearen eta erasotuaren artean.\nEmakumea larriki zauritua dago erasoaren ondorioz. Osasun langileek Baionako Belharra klinikara eraman zuten bere etxean zauriturik aurkitu ostean. Medikuen arabera, dituen zauriak larriak izanik ere, arriskuz kanpo dago.\nKanal hauetan artxibatua: Indarkeria matxista | Ziburu\n2022-01-26 | Irutxuloko Hitza | Oihane Arretxea Bereziartua\nKote Cabezudo argazkilariaren aurkako epaiketa martxoaren 7an hasiko da Gipuzkoako Auzitegian eta hilabeteko iraupena izango du. Hogei saio egingo dira, eta apirilaren 7an emango diote amaiera.


Maskaradak jarraitzeko jakingarriak — dantzan.eus\nHemen zaude: Hasiera › Hemeroteka › Maskaradak jarraitzeko jakingarriak\nBadirudi Euskal Herrian XVI. mendean hasi zirela neguko festa hauek ospatzen. Maskaradei ahaideak aurkitu zaizkie leku askotan: Ingalaterran, Moravian, Errumanian, Belgikan, Italian, Himalaian, Austrian, Frantzian, Katalunian, Andorran… Zuberoaz kanpoko beste festa batzuen ezaugarri berberak ditu, eta beraz, landa inguruetan bizi diren gizakiek ospatzen dituzten erritualen talde zabaleko partaide da.\nJai ziklikoak dira maskaradak, urtaroen araberakoak, naturaren erritmo biologikoekin eta nekazaritza munduko laborantza eta artzain jarduerekin harreman zuzena baitute. Inauteri garaian, aratusteak ospatzen diren egunetan antzezten dituzte izaera eszeniko, sinboliko eta sozial argia duten festa hauek. Jendea sozializatzeko asmoa duten erritualak dramatizatzen dituzte. Biztanleen artean dirua batzeko errondak antolatzen dituzte eta diru horrekin janaria eta edariak bildu eta mahai baten inguruan elkartzen dira. Jarduteko modu hau neguko jai guztietan errepikatzen da.\nMaskaradetan parte hartzen dutenak jarraigoetan antolatzen direla ikus daiteke, hainbat hierarkia eta mailatan banatuz. Ijitoen taldea, dantzari adituen taldea, baso eta mendiko animalien irudikapenak (animalia itxurako maskarak eta mozorroak erabiliz), kantua eta eskariak egiteko koplak, galdaragileen eta hainbat ogibideetako kideen tropak.\nEta guztia musika eta dantzaz lagunduta. Zuberoan dantza-jauziak urrats neurtuz eta lurra laztanduz dantzatzen dituzte eta aldi berean grabitateari desafio eginez. Europako mendebaldeko dantza tradizional gehienetan bezala, lurrarekin dantzatzen dute zuberotarrek. Jauzi egiterakoan ahalik eta goren egiten dute, baina goitik beherakoa ere indarrez burutzen dute. Amalurra kolpatzen behin eta berriz, dotore, gero eta gorago, gero eta gogorrago zanpatuz lurra, neguko lozorrotik esna dadin. Txirula, ttun-ttuna, atabal eta arrabiten doinuek markatzen dute dantzarien oinek lurra hartzen duten momentua.\n«Jaiotza-heriotza, erditzea-erailtzea, ordena-anabasa, gorriak-beltzak, negua-udaberria, hori guztia eta gehiago antzezten dute zuberotarrek urtero, urtarriletik apirilera, herriz herri bere, gure kulturaren sorgin-gurpila martxan jartzeko, herritarrak neguko lozorrotik ateratzeko, euskal gizartea berpizteko, musika, dantza eta berba lagun dutelarik», dio Edu Zabala Garagartza adituak.\nForma ortografiko asko erabili dituzte maskaradetako pertsonaia ezberdinak izendatzeko. Euskara batuan gehien ikusitako forman emango dira hemen:\nGorriak jende zintzoa, ona da; bere gain daude dantzarik ikusgarrienak. Bi taldeetan banatu daitezke, aintzindari taldea etagainerakoak.\nTXERREROA: muturrean zaldi buztan bat itsatsia duen makila bat du eta honekin bidea errazten du. Gerrian brontzezko zintzarriak daramatza. Giltzarri bat ere badu izpiritu gaiztoak haizatzeko. Aurrean ikusiko dugu, bidea zabaltzen.\nGATHUZAINA: Pantografoarekin ikusiko dugu, musika tresna bat. Zig-zag moduan irekitzen da eta honekin jendearen txapelak hartu eta jendea gogaitzen du.\nKANTINIERSA: XIX. mendeko frantses armadako kantiniersen jantzia du. Arin eta ederra behar du izan.\nZAMALTZAINA: Erdi gizaki erdi zaldi den izakia. Gerrian zaldi itxurako gona bat janzten du. Maskaradako pertsonaia nagusia da, dantzari trebeena. Zaldiak, abere mitikoa izaki, boterea ematen du bizien mundutik hilen mundurako joan-etorriak egiteko. Zaldiaren burua oso txikia da. Pertsonaia honek, loreak, lumak, zintak eta ispilu txikiak dituen koroa bat du buruan.\nENTSEINARIA: Zuberoako ikurraren zutoihala daramana.\nMAREXALAK: Bi dira: ugazaba eta morroia. Zamaltzaina ferratzeko erremintak dituzte. Patroiak, mailua ez ezik, larruzko amantal bat ere erabiltzen du.\nKHERESTUAK: Zamaltzainaren bi zirikatzaileak dira. Panazko traje bat janzten dute eta makila bat eraman ohi dute bizkarrean.\nJAUNA ETA ANDEREA: Jauna da maskaradaren buruzagia. Honek zaintzen ditu maskarada egileak. Gazteen nagusi izan ohi da. Dantzetan egiten diren lanak zuzentzen ditu. Fraka bat janzten du eta bastoi edo sable bat darama. Andereak soineko zuri arin bat janzten du.\nLABORALIA ETA LABORARISA: Beltzez janzten dira eta ez dute aparteko zereginik maskarada jokoetan.\nKUKUILEROAK: Gazteenak dira. Ez dute aparteko lanik, baina etorkizuneko dantzariak dira.\nGorrien aurkakoak dira, gaiztoak, axolagabeak, zikinak, gezurtiak, ardozaleak. Aldi berean kritika soziala eta irria eragiteko etorria dute. Hauen artean daude:\nXORROTXAK: Zorroztaileak dira, bi: patroia eta morroia. Erremintak zorrozten dituzte. Buruan katagorri disekatu bat duen kapela janzten dute. Jokoen artean, bi bozetan kantatzen dute datorren ofizioa aurkeztuz. Jaunaren ezpata zorrozten dute beraien jokoan.\nBUHAMEAK: Ijitoak dira, ofizioz zaldien ilea mozten zutenak. Lau pertsonaia izaten dira, buhame jauna (ijito erregea) eta beste hiru. Egunean zehar pitokeriak egiten aritzen dira, lanari ihesi. Kolore eta loredun telaz eginiko traje bat janzten dute eta egurrezko ezpata bana dute.\nKAUTERAK: Hauek ere ijitoak dira, baina kaldereroak, pertzak eta eltzeak konpontzen zituztenak. Itsusienak dira, aurpegia beti erdi ezkutuan daramate. Arropa zahar, beltz eta txikitua janzten dute, duten maila apala adierazteko. Bizkarrean graffitiak dituzte, txapel zatarrak, adarrak, lumak. Kabana handia da denen nagusia, tokian tokiko sermoiak ematen dituena. Taldean xelebreena, Pitxua da. Jostalaria da oso eta tximinokerietan dihardu etengabe. Maskarada bukaeran hil egingo da eta hura salbatuko du Medizina izeneko pertsonaiak.\nMaskaradak beti berdin-berdin jokatzen ez badira ere, normalean egitura jakin bat dute, gutxi gehiago beti errepikatzen dena. Oro har, hiru zati izaten ditu.\nGoizeko barrikada hausteak\nGutxi gorabehera, 10:00etan hasten dira barrikadak. Maskaradak eman behar diren herriaren hartzea irudikatzen da. Errezibitzaileek (herri horretako dantzariak) dantzaz agur dezakete maskaradak emango dituen herria. Ondoren arizaleen dantzen txanda hasten da: koplak kantatu eta musika hasten denean, beltzak oihu eta orro eginez sartzen dira (barrikada hautsi dela sinbolizatzen da) lurrera melee tankeran erortzen direlarik. Modu honetan, herria okupatzen joaten dira barrikadaz barrikada. Barrikada hauek notable edo herrian garrantzitsu diren pertsonen etxeetan eta beste zenbait lekutan egiten dira normalean (udaletxe, eskola, lantegiren bat...). Barrikada haustean jana eta edaria eskaintzen da denentzat. Nolabaiteko eske-jarduna ere bada.\nAiztondon, 10:00etan hasita, orduro, herri batean egingo dituzte barrikadak eta errezibiltzaile izango diren herriek zenbait ekimen prestatu dituzte: bertsoak eta dantzak izango dira Asteasun, Alkizan sagardoaren inguruko bertsoak emango dituzte, Adunan, besteak beste, azeri dantza eta herriko beste zenbait ohitura erakutsiko dizkiete eta bukatzeko Zizurkilen agurra kantatuko diete.\nBazkalostean herriko plazan egin ohi dira ofizioak. Maiatzaren 7an, Larraulgoan egingo dituzte. Plazara sartu eta barrikada hasten da. Askotan bi dantza ematen dira: Muñeiñak eta Marianak. Xorrotxek ofizio bakoitza aurkeztuko dute kopla baten bidez joko guztietan zehar.\nSegidan, marexalak zamaltzaina ferratu behar dute. Hasieran gaizki egiten dute eta ondoren ongi. Kherestuek, zamaltzain zaldiaren zikiratzea antzezten dute eta bearneraz hitz egin ohi dute. Lehen saioan ez dute lortuko eta nagusiak mutikoa kaleratuko du. Honen ordez Pitxua hartuko du laguntzaile baina mutikoa baino ezgauzagoa izango da, izan ere zamaltzainaren ordez kantiniersa harrapatuko du zikiratzeko. Berriro mutila onartuko da eta orduan bai lortuko dute. Barrabilak (bi patata, bi kortxo…) airera botako dituzte.\nTxerrero, gathuzain, kantiniersa, zamaltzaina eta entseinaria: gabota dantza emango dute, biribilean. Bralea ere dantzatu ohi da. Soka-dantza da eta hiru zati ditu: bralea, karakoiltzia eta braletik jaustea. Dantzarientzat unerik ikusgarriena Braletik jaustea da. Hor, dantzariak plazari itzulia emanez dantzatzen dute, eta hor egiten dituzte pausu ikusgarri, zail eta berezienak.\nJarraian, xorrotxak plazan sartu, kopla bidez agurtu eta jaunaren ezpata zorroztea izango da beraien lana Etxahun Irurik sortutako kantu bat ematen delarik tartean. Hauek ere hiru saio beharko dituzte. Lehenengoan nagusiak mutila kaleratuko du, bigarrenean Pitxuaren laguntza izango du eta okerrago izango da. Hirugarrenerako mutila sartuko da eta ezpata zorroztea lortuko dute.\nOndoren, buhamea plazan zarata eta orro batean sartuko dira. Ijitoak dira, lanbidez zaldien ilea mozten zutenak. Beren zurezko ezpatekin dantza egiten dute; ez dute inolako koordinaziorik erakusten, mugimendu arritmikoak egiten dituztela dirudi. Ondoren buhame jaunak, zeinak ijitoen erregatzen duen bere burua, sermoi edo pheredikia egiten du, bere balentriak adieraziz. Nomadak direnez, mundu osoan bidaiatu ondoren pasatu dituzten lurraldeetan ikusitako kontuak esaten ditu buhame nagusiak. Testu hau plazaro, igandero alegia, errepikatzen da.\nAintzindariek, jaunaren aurrean godaleta bat kokatu (edalontzi bat), eta haren gainean godalet dantza emango dute. Zuberotarrentzat benetako zailtasuna edalontziaren inguruan egin beharreko urratsak basotik ahalik eta hurbilen egitea da.\nKauterak datoz ondoren. Hauek ere ijitoak dira, baina pertza eta lapiko konpontzaileak. Gutxienez lau galdaragile dira, tartean Kabana nagusia eta Pitxua sartuko dira plazara, zarata ikaragarria eginaz. Kabanak liburu handi bat eta usta edo arbazta ditu eskuetan. Jaunaren pertza konpondu behar dute. Lana bukatzean, jaunak sos batzuk botako ditu airera eta kauterek jauzi egingo dute diru hau hartzeko. Pitxua azpian harrapatuta hilko da. Medizinak ebakuntza bat egingo dio eta berpiztu egingo da, natura udaberrian berpizten den moduan. Kabanak Pitxuaren testamentua irakurriko du. Kabanaren pheredikian, herri horretako kontuak aipatzen dira. Bertakoa izan ezean, askotan zail da kontatzen denaren ironia ulertzea.\nDantza-jauziak, Aitzina Pika eta Moneinak dira, ohikoenak behintzat. Moneinak luzea da eta urratsak kantatzen dituzte gehienetan. Aintzina Pika jauzi motza da, beraz, ez dituzte urratsak esaten gehienetan, eta normalki urrats hauekin dantzatu ohi da: aitzina pika (4 aldiz), xinple lauretan, zeina (2), ezker-eskuin, ezker eta hiru, eskuin. Zirkulu bat osatzen da eta ikusle guztiei dantzara batzeko gonbita egiten zaie. Aiztondoko herritarrek, hilabeteak daramatzate dantza hauek entseatzen, zuberotarrekin batera Larraulgo plazan dantzatu ahal izateko.\nDenen arteko kantu ematea\nDenon artean, maskaradari eta ikus-entzule, kantu bat abesten da. Kantu hau urtero berria izan ohi da. Aurtengo hitzak eta airea, Allande Davantek sortu ditu.


Autoaren estaldura beira likidoarekin - Silane Guard\nAuto batentzako beira likidoa: ba al dago onurarik auto bat beira likidoarekin estaltzeak\nAutoaren estaldura beira likidoarekin\nBeira likidoa, gidarien arabera, argizaria edo leuntzeko teknologiak erabiltzea baino askoz ere eraginkorragoa da gorputzari distira emateko.\nZertarako erabiltzen da beira likidoa\nBeira likidoa erabiltzeak autoari distira ematea eta denborak kaltetutako distira berreskuratzea ahalbidetzen du. Era berean, teknologia erabiltzearen abantailetako bat beira likidoak autoaren estaldura babesten du, ura eta airea pasatzen ez uztea da. Kontua da hasieran tresna honen garapena industria helburuetarako soilik burutu zela eta beira likidoak mekanismoak babestu behar zituela. Hala ere, asmakuntzak berehala egin zuen bidea automobilgintzan.\nHorrela, beira likidoa auto bati itxura estetikoagoa emateko modua ez ezik, iragazgaizteko baliabide bikaina da.\nEstaldurak nola funtzionatzen duen\nLeuntzea ahalik eta arrakastatsuena izan dadin, autoa ondo garbitu egiten da egin aurretik (koipea edo zikinkeria, hautsa gainazaleko hauts partikularik ere ez da egon behar) eta lehortu.\nGarbitzeko erabiltzen den detergenteak argizaririk gabea izan behar du; leuntzeko efektu osoa ezezta dezake.\nLeuntzea bera nahiko erraza da - substantzia belaki bati aplikatzen zaio eta horrek makinaren gainazalak gehiago prozesatzen ditu.\nOndoren, maisuak zapi heze batekin goiko aldea gainditzen du eta leuntzea ordubetez gutxienez lehortzen uzten du.\nZer eragin du prozedurak?\nIkusmenez begi hutsez ikus daiteke - autoaren gorputzak autoa bustita dagoenean bezalako distira hartzen du. Estalduraren kolorea argiagoa eta saturatuagoa bihurtzen da.\nBeira likidoak estaldura korrosiotik babesten du, ez du ura eta airea igarotzen uzten, marra txikiak kentzen eta maskaratzen ditu eta etorkizunean agertzea eragozten du. Beira likidoarekin aldizka leuntzen duten gidariek ohartzen dira denboraldi epelean eguzkitan erretzetik autoaren kolorea babesten duela.\nNola zaindu beira likidoz estalitako autoa\nEstali eta berehala, ibilgailuak gutxienez ordubete lehortu behar du. Leuntzeko behar bezala aplikatuta, estaldurak sei hilabete inguru irauten du. Garbiketaren kalitateak eta maiztasunak iraunkortasuna eragin dezakete. Agente oldarkorrik erabili gabe egitea gomendatzen da, ur arruntarekin. Autoa garbitzeko oso erraza izango da beira likidoak zikinkeria eta koipea uxatzen baitu.\nKalitate ertaineko estaldurek 10-15 auto garbitu ditzakete.


Bonaetxea parkerako bi proiektu aurkeztu dira . diariovasco.com\nBonaetxea parkerako bi proiektu aurkeztu dira Parkea 2. Bigarren proposamena ikusgai baita ere. /\nBozketa bidez hautatuko da bat; 2005etik 2013ra bitartean jaiotakoek eman ahal izango dute botua; emaitza asteartean ezagutuko da\n16 febrero 201708:08\nBi proiektu aurkeztu dira Bonaetxea parkerako eta bere garaian Udalak aurreratu bezala irabazlea bozketa bidez aukeratuko da. Herriko haurrak izango dira finean erabakia hartuko dutenak eta bozkatu ahal izateko gaztetxoenak 2013ean jaioak izango dira eta zaharrenak, berriz, 2005ean jaioak edo ikasturte honetan LH6 egiten ari direnak.\nAste honetan burutuko da bozketa eta bi fasetan banatu da. Astelehenetik asteazkenera Iturzaeta Herri Eskolan ikasten dutenek ikastetxean bertan bozkatu dute dagoeneko. Gainontzeko haurrek udaletxe azpian ipiniko den mahaian bozkatuko ahal izango dute. Bihar ostirala, 17:00etatik 19:00etara eta etzi larunbata goizeko 11:00etatik 13:00etara. Gogoratu bozkatzeko paperak bozka mahaian eskuratuko ahal izango direla. Parte hartze prozesua amaitzen denean, bozka zenbaketa irekia egingo da, otsailak 20, datorren astelehenean 12:00etan udal pleno aretoan.\n'Denon artean' izenburupean, Udalak abian jarri zuen parte har-tze prozesu hau eta urrian parkean bertan egin zen bilera bat gaiaren berri zuzena emateko. Udal ordezkarien ahotik jakin zuten orduan bertaratu ziren haur eta helduek 2016ko udal aurrekontuetan Potzuaga parkea berritzeko partida gorde zuela udalak, eta datozen hilabeteetan parkea eraberrituko dela.\nUdalak aurrekontua egin aurretik antolatzen duen aurrekontu parte-hartzailetan herritar batek proposatutako kontua da hau.\nPlantas de los cinco continentes en Iturraran\nBurdinbidearen Euskal Museoak lurrunezko hiru tren jarriko ditu martxan asteburuan\nGetariako XVI. Literatur Lehiaketak baditu irabazleak\nAntxua Eguna ospatzeko dena prest dago\nInaugurada la Bodega Katxiña\nLa XVIII Regata La Gaviota, el próximo sábado en Getaria\nHistorias de Praga. Mientras el vino se enfr�a | A partir de los 50. Filosof�a de Vida y Reflexiones\nLa comisi�n t�cnica para la reforma de la RGI plantea dar m�s dinero a las familias con hijos\nRajoy destaca que el acuerdo con el PNV tendr�a un �alto valor pol�tico�\nSuben las agresiones sexuales y los robos en viviendas en el inicio del a�o en Gipuzkoa\nM�s de 15.000 personas se re�nen en Gernika en favor de los refugiados\nCostas autorizar� la retirada mec�nica de piedras en Ondarreta durante 4 a�os\n�La comida org�nica y no procesada debe ser la base de la alimentaci�n del paciente oncol�gico�\n�Me sent�a solo y ellos se burlaban�\nBe�at Rezusta impresiona a los delanteros\nLa Real, m�s cerca de Europa\nEncuentro popular con Paula Gonz�lez, Mechaal y Asier Cuevas\nbonaetxea, parkerako, proiektu, aurkeztu, dira\nPreoucupación por la ola de robos\nZumaia disfruta al ritmo de los tambores\nCalidad y variedad de txakolis en Aia


MIASAko langileak greba mugagabean | LAB SINDIKATUA\nIndustria Metalgintza MIASAko langileak greba mugagabean\nJoan den abuztuaren 31z geroztik Miasako langileek greba mugagabean dira enpresako zuzendaritzak lan baldintzen okertzea dakartzan neurriak ezarri nahi dizkiela salatzeko. Egoera salatu eta publiko egiteko mobilizazio ezberdinak egingo dituzte, gaur adibidez, bide mozketa bat egin dute.\nEnpresako zuzendaritzak, besteak beste, honako neurriak ezarri nahi dizkie:\n– Soldataren %15-ko jaitsiera.\n– Egunean 20 minutu lan eginarazi.\n– Kontratazio berrientzat behin betiko soldata taula baxuagoa.\n– Egungo hainbat eskubide sozial kendu.\n– Antzinatasun eta I.T. gatiko plusak ezabatu.\nOrain arte enpresak gezurrak besterik ez ditu esan. Langileek aurreko enpresako itunean soldataren %9-ko jaitsiera onartu zuten arren, aipatutako jaitsiera soilik tailerreko langileek jasan zuten. Zuzendaritzakoek zein bulegoko langileek (hau da, soldata altuenak dauzkatenak) ez zuten jasan, denontzako neurria zela adostu zen arren. Halaber, enpresak adostutako inbertsioak ez ditu aurrera eraman.\nLangileek hitza bete dugun arren, enpresak ez du gauza bera egin. Enpresak ez ditu bere akordioak bete.\nLangileek lanpostuak defendatzeko garaia dela aldarrikatzen dute, akordioak errespetatzeko garaia da. Enpresaren jarrera harroari aurre egitea erabaki dute langileek. Horregatik, gaur errepedia moztu dute protesta gisa. Eta mobilizazioekin eta grebarekin tinko jarraituko dute konponbide justua lortu arte.


Xbox ekosistemak erabiliko duen interfaze eraberritua aurkeztu dute - Berriak - Game Erauntsia - Bideojokoak euskaraz\nXbox ekosistemak erabiliko duen interfaze eraberritua aurkeztu dute\nLander Unzueta | 2020/08/26 11:00 Berriak\nKontsolek, PCak eta mugikorrek azarotik aurrera erabiliko duten menua izango da.\n“Xboxen esperientzia berria” nabarmendu dute Microsoftekoek markaren blogean. Xbox Series Xk, Xbox Onek, PCko Xbox programak eta mugikorretarako aplikazioak interfaze berria edukiko dute, eta ekarriko dituzten berritasunak aipatu dituzte arduradunek.\nJokoen belaunaldi berrirako hardware zein software ekosistema eratzea izan da Microsoften helburuetako bat. Ekosistema horren barnean Xbox markako zerbitzuak erabiliko dituzten gailu ezberdinen erabiltzaileek esperientzia berbera edukitzea nahi dute Redmondekoek.\nInterfaze eraberrituak orain arte ikusitakoarekin antzekotasun handiak mantentzen dituen arren, han-hemenka hainbat aldaketa ikus daitezke.\nEraginkortasun eta bizkortasun aldetik hobekuntzak datozela ere nabarmendu dute arduradunek: kontsolen kasuan hasierako pantailaren karga denbora %50 batean bizkortuko dela azaldu dute; jokoetatik menura igarotzeko denbora %30ean arindu dute. Bestalde, memoriaren erabilera %40an murriztuko da.\nMugikorrentzako aplikazioa ere nabarmendu dute. Garatzaileen asmoa mugikorretik jokalarien arteko harremanak arintzea da: bertatik mezuak bidali edota taldeak eratu ahalko dira. Kontsolan bideo bat grabatzerakoan hori mugikorretik zuzenean partekatzeko aukera emango dute, jokoa geldiarazi gabe.\nInterfazearen esperientzia berriztatua Xbox Series X argitaratzen denean iritsiko da gailu guztietara. Azaroan ikusiko ditugu beraz berritasun guztiak.


Hauteskundeetarako webgunea mugikorretara egokitu du Jaurlaritzak - Debagoiena - Goiena.eus\nHauteskundeetarako webgunea mugikorretara egokitu du Jaurlaritzak\nJon Berezibar 2014-02-06 10:19\nWebgune egokigarriaren pantaila-irudia, tablet baten.\nHauteskundeetako informazioa jasotzen duen webgunea gailu eramangarrietarako egokitu dute. Sistema berriarekin, besteak beste, maiatzean egitekoak diren Europako Parlamenturako hauteskundeak zuzenean jarraitu ahal izango dira. Hauteskunde prozesuak, herri-galdeketak eta araudi zein egutegiak kontsulta daitezke tablet eta mugikorretarako bertsio berrian.\nResponsive delako diseinu egokigarriarekin egin da bertsio eramangarria eta, honela, jatorrizko webgunearen edukiak zuzenean moldatutzen dira dispositibo ezberdinen pantaila eta diseinu beharretara. Segurtasun Sailak zabaldutako oharrean azaltzen dutenez, "ekimen aitzindaria da Estatuan eta sarbide erraz eta arina eskaintzen dio edonori hauteskunde-prozesuen eta herri-galdeketen eta -inkesten legedia arautzaileak kontsultatzeko, hala nola Euskadiko hauteskunde-prozesu guztien edo datozen Europako hauteskundeen jarraipena online egiteko". Hala, "herritarrek beraiek teknologia berrien esparruan egindako eskakizun berri eta gero eta ugariagoei erantzun" gura diete.\nMaiatzeko Europako hauteskundeei, horrela, herritarrek informazio egokituarekin egin ahal izango diete jarraipena eskura jarritako araudi, egutegi eta askotariko erabakiekin. Erreferentziazko informazio ez-ofiziala ere badator jasota webgunean, zundaketa eta inkesta askorekin. Albiste eta ohar ofizialen zerrenda ere badator, halaber.\n1933ko autonomia estatutuaren erreferendumeko emaitzak ere jasotzen dira, esate baterako, ala herri galdeketa ofizial zein ez-ofizialen emaitza zenbait.\nEuskadi.net-en Hauteskunde webgunea


Erradiadore motak formaren arabera | Consumer\nErradiadore motak formaren arabera\nGaur egun gehien erabiltzen direnak panel batez edo gehiagoz osatutakoak dira.\narabera: Astelehena, 2004ko abenduaren 27a\nFormaren arabera, funtsean hiru erradiadore mota aurki daitezke, nahiz eta horietako edozeinek betetzen duen sortu ziren funtzioa: berotzea.\nOhikoenak, batez ere etxe zaharretan, altzairuzko modulu edo elementuz osatutako erradiadoreak dira. Zaharrenak altzairu urtuz egiten ziren. Haren diseinuak akordeoi batena gogoraraz dezake, eta hainbat neurri izan ditzake diseinu modularraren ondorioz, elementu gehiago erraz gehitzeko aukera ematen baitu.\nHala ere, berogailu-instalatzaileek aldez aurretik kalkulatzen dute zenbat elementu beharko dituen gela jakin batek, orientazioaren arabera, alboko gelak ere berotuta egongo diren edo kanpora aterako diren, besteak beste.\nGaur egun altzairuz egiten dira, burdina baino askoz material arinagoa eta beroaren transmisio-koefiziente hobea duena. Gaur egun panelez osatutako erradiadoreak erabiltzen dira gehien. Panel horiek hutsuneak dituzte eta horien atzean ur beroa dabil.\nAzkenik, fronte lauko erradiadoreak oso egokiak dira pertsona alergikoentzat; izan ere, diseinuan konbekzio-hegalik ez dutenez, ez dute hautsa erretenetan atxikitzen.\nberokuntza erradiadore Panel-eu


Ehikf. Federacion de deportes de inercia de Euskal Herria\nGravity Bike, Skeleton, Longboard,...\nEskatu ezazu 2019 denboraldirako zure lizentzia +\nIkusi hurrengo lasterketak noiz diren eta hauei buruzko informazio guztia! Euskal Liga 2019 urteko egutegi osoa +\nIkus itzazu 2019 denboraldiko sailkapen orokorrak +\nKaixo guztioi! 2018 denboraldia amaituta eta 2019ko denboraldiari indarrez ekiteko, goitibehera zale guztioi Euskal Herriko Inertzia Kirolen Federazioaren urteko batzar orokorrean parte hartzera animatzen zaituztegu. Bertan, federazioko kideak eta antolamendua ezagutzeaz gain, proposamenak aurkezteko aukera izango duzu. Irabazi asmorik gabeko federazioa da +\nAurtengoan bueltan izan dugu Idiazabalgo San Blas jaietako goitibehera jaitsiera. Eguraldiak asko lagundu ez zuen arren, azken jaitsiera puntuagarria hasi arte eguzkia izan zen nagusi tarteka. 13:30etan hasi ziren lehenengoak Gurutzetatik behera jaisten, entrenamenduko txandan bidearen egoera aztertu eta hurrengoetan denborak +\nKaixo Goitibehera zale. Eskuragarri dago 2019-ko inertzia kirolen denboraldirako lizentzia. Federa zaitez eta parte hartu segurtasunez Euskal Herrian zehar antolatuko diren goitibehera jaitsiera ezberdinetan. Gainera, EHIKF-ko lizentzia honekin, beste probintziatako probatan parte hartzeko aukera ere izango duzu, Kantabria eta Asturiasekoak hala nola; +


Grupo Coeducación ZUBIAK ERAIKITZEN Hezkidetza taldea: Nerea Sancho: “Ezartzen dizkiguten ereduak terrorismo hutsa dira" GAZTEZULO\nNerea Sancho: “Ezartzen dizkiguten ereduak terrorismo hutsa dira" GAZTEZULO\nNerea Sanchok hogeita hamar urte ditu, baina curriculum luzea du dagoeneko. 2005. urtean, Goxoki.com zerbitzua sortu zuen Atseginez elkarteko beste “lau katurekin batera”. Sexuari eta harremanei buruzko zalantzak argitzea da Goxoki-ren helburua, eta oso pozik daude orain arte egindako lanarekin. Gaur egun, Nerea sexologo lanetan ari da Gasteizko Udaleko Aholkularitza Zerbitzuetan, eta irakasle lanetan ere badabil EHUn, Hezkuntzaren Ikerketa irakasten.\nJoan den urteko maiatzetik hona, hilero-hilero, Nerea sexuari buruzko erreportajeak kaleratzen ari da GAZTEZULOn. Horrez gain, erabiltzaileek egindako kontsultak erantzuten ditu GAZTEZULO.COM weborrialdean. Gero eta gazte gehiagok jotzen dute berarengana zalantzak eta kezkak argitzeko...\nNola txertatu beharko litzateke sexu heziketa eskoletan?\nGaur egun, sexu heziketa derrigorrezko edukia da eskoletan, baina zehar-lerroa da; alegia, ez da ikasgaia, baizik eta ikasgai guztietan landu beharko litzatekeen zerbait. Eta azken batean, horrek esan nahi du ez dela benetan inoiz lantzen, ez bada sexologo bat eskolan azaldu delako, parakaidista baten gisa, ordu batzuk ematera. Nire ustez, txiki-txikitatik, sexu-hezkuntzak derrigorrezkoa izan behar du eskolan, eta ez zehar-lerro bezala. Kontua da umeen gurasoek beldurra izaten dutela, sexu heziketaren ondorioz sexu harremanak ugaritu egingo direla uste dutelako. Funtsean, bi ideia daude gurasoen beldur horren atzean: sexu harremanak izatea txarra dela, eta hori bultzatu egiten dela. Baina sexu heziketak gauza bakarra egiten du: tresnak ematen dizkigu pertsona bakoitzak askatasunez erabaki dezan noiz eta zer egin, norekin egin, eta nola eta zein baldintzatan egin.\nEta nesken kasuan?\nEmakume gorputz modelo bat inposatzen ari da, lortzen ezinezkoa dena. Kontuan har ezazu, publizitatean bertan, argazki asko muntajeak izaten direla: baten ipurdia hartu, beste baten bularrak erantsi… eta horrela. Neskek eredu horrekin konparatzen dute euren burua, eta beti galtzaile ateratzen dira; emakume guztiak ateratzen dira galtzen. Garbi izan behar dugu gorputz guztiak errepikaezinak direla, pertsonak errepikaezinak direla, eta gero bakoitzak grazia emango diola bere gorputzari. Eredu hau terrorismoa da, terrorismo hutsa. Gainera diru pilo bat ordaindu behar da ez dakit noren ilea lortzeko, zelulitisa kentzeko, ez dakit zein arropa klase erosteko… Mila gauza egitea eskatzen du eredu horrek. Adibidez, jende askok zergatik egiten du kirola? Askok ez dute gozatzen kirola egiten. Gure lagun batek dioen bezala, zure larruazala da zure jantzirik onena, eta zaintzea ondo dago, baina…\nNork bere burua beti besteekin konparatu behar horrek kalte handia egiten du bizitzan, eta are handiagoa gaztetan, gauza askotan lehen pausoak eman behar diren garaian…\nNeska batek bere burua modelo batekin konparatzea perspektiba arazo larria da. Modelo hori ez da inoiz zu izango, eta zu ez zara inoiz bera izango. Zuk Arte Ederrak ikasi badituzu, eta modelo horrek pasarelan ibiltzen ikasi badu… bada, zer demontre, modelo horrek ez ditu inoiz Arte Ederrak ikasiko, ez da inoiz zure familiakoa izango, ez du inoiz sentituko zuk zure larruazalean sentitzen duzuna! Zu zu zara, eta kitto. Hori landu egin behar da, asko landu behar da.\nMuina hau da: nik desio dudana, zergatik desio dut? Hori baldin badakigu, aurrera: borroka egin dezagun gure desioa lortzeko, izan gaitezen egoskorrak, egin dezagun lana. Kontua da desio pilo bat berez ez direla gureak, saldu egin dizkigutela, esan egin digutela hau edo beste desiratu behar dugula. Gazte askok sarketa desiratzen dute, hori desiratu behar dutela esan dietelako. Edo orgasmoa bikotekidearekin une berean sentitzea desiratzen dute, horrek horrela izan behar omen duelako. Desio horiek motxila batetik hartu dituzte, eta motxila horrek asko pisatzen du.\nEtiketak: EMAKUME PROTAGONISTAK-Mujeres protagonistas, HEZI. AFEKTIBO-SEXUALA-Educ.afectivo-sexual


Aurrekoa Abenduak 16 Larunbata Hurrengoa\nAbenduak 16 • 17:00 • AIETE K.E. (Aiete) Euskaraz\nEriz Magoaren saioa.\nAdina: + 4 urte.\nOharra: Sarrerak doan banatuko dira Kultur Etxean bertan, emanaldiaren egun berean 16:30ean, edukiera bete arte.\nAbenduak 16 • 21:30 • Intxaurrondo K.E. (Intxaurrondo) Musika\n2017an bIDEhUTSek hamargarren urtemuga du. Horren aitzakian disko berezi bat kaleratuko du abenduaren hasieran. Beraien arteko errepertorioari begiratu eta kantu bat aukeratu ondoren beronen bertsioa eginez osatu dute.\nIntxaurrondoko hitzordua, Mirailak izeneko diskoaren zuzeneko aurkezpen bakarra izango da eta honela urtemugari amaiera emango diote. Bertan izango dira Anari, Audience, Joseba Irazoki, Lisabö, Mursego, Nire, Sacco, Jupiter Jon eta Inoren Ero Ni.\nAbenduak 16 - 17 • 16: 20;00, 17:19:30 • Victoria Eugenia Antzokia (Erdialdea) Antzerkia eta Dantza\n"Gabongozo" sukaldaritza tailerra\nAbenduak 16 • 17:00 • Intxaurrondo Haurtxokoa (Intxaurrondo) Haurrak\nAdina: 5-11 (+ familia)\nIntxaurrondo K.E. Haurtxokoa 17:00\nDonostia Plaza librea\nAbenduak 16 • 13:00 • (Altza-Larratxo) Euskara +\nBertsolariak: Haritz Casabal eta Harkaitz Oiartzabal "Xamoa".\nAbenduak 16 • 11:00 + 18:00 • San Telmo Museoa (Parte Zaharra) Kultura +\nAbenduak 16 • 20:20 • Antzerkia eta Dantza\nAbenduak 16 • 11:00 - 12:30 • Tailerrak\nTEKNOLOGIA ETA FABRIKAZIO DIGITALAREN 5. ASTEA\nRobotak etorkizuna direla diote eta mundu honetan jolas gisa murgiltzen hasteko edozein momentu da ona, zuk zeuk zeure eskuekin pieza birziklatuez osatutako robot bat egitea oso erraza izan daitekeela erakutsiz.\nLantegian bi robot ezberdin sortuko ditugu berrerabilitako materialarekin.\nLantegi honekin talde lana, birziklapena eta sormena landuko ditugu, familia guztia bat eginez. Zeurea sortzera animatzen al zara?\nTriku urteurrena + DJ-ak\nAbenduak 16 • 23:59 • Euskara +\nAbenduak 16 • 17:00 • San Telmo Museoa (Parte Zaharra) Euskaraz\nMuseoan dagoen hainbat altxor ikusi eta aztertuko ditugu gure bost zentzumenak erabiliz. Gero sorkuntza tailerra egingo dugu.\nJarduera honetarako beharrezkoa da aurrez izena ematea: stm_erreserbak@donostia.eus / 943 48 15 61\nAbenduak 15 - 17 • • Zinema


Zabaldu dute Jon Bilbao Katedran ikerketa-egonaldia gauzatzeko deialdia | Etxepare Euskal Institutua\nZabaldu dute Jon Bilbao Katedran ikerketa-egonaldia gauzatzeko deialdia\nEtxepare Euskal Institutuak eta Nevada System of Higher Education zentroak argitaratu dute Nevada Renoko Unibertsitatean (AEB) sustatzen duten Jon Bilbao Katedra burutuko duen ikertzailea hautatzeko deialdia, eta eskabideak egin ahalko dira otsailaren 2tik martxoaren 2ra.\nHautatua den adituak hilabeteko egonaldia egingo du Nevada Renoko Unibertsitatean, 2022ko abuztutik abendurako tartean, eta euskal diasporaren inguruko ikerketa proiektua burutuko du. Deialdia Nevadako Unibertsitatearen eta Etxepare Euskal Institutuaren webguneetan dago argitaratuta; gure webgunekoa esteka honetan aurki daiteke. Bertan agertzen diren xehetasunen arabera, beharrezko dokumentazioa korreo postalez eta korreo elektronikoz bidali beharko da, besteak beste.\n2014an sortua, Jon Bilbao Katedraren helburua da euskal diasporari eta euskal kulturari buruzko ikerketa eta ezagutza nazioartean sustatzea eta horretarako lankidetzan jardutea. Katedrak irakasle bisitari batentzako ikerketa-beka eskaintzen du, Jon Bilbao Visiting Research Fellow, urtero edo bi urtero berritzen dena. Onuradunak Nevada-Renoko Unibertsitateko Center for Basque Studiesen (CBS) izan ohi du egoitza, hori baita Ameriketako Estatu Batuetako euskal diasporaren gaineko ikasketetako irakaskuntza eta ikerketa erakunde nagusia.


2006 / 07 / 07-21\nBi produktu mota ezberdin egiten dituzte:\nGeometrikoak (24 x 24 cm), 12 piezatakoak, hirukidunak, biribildunak zein laukiak, kolore eta neurri ezberdinetan.\nEtxeak (de 20 x 20 cm), 6 piezatakoak, haurrei zuzendutako gaia dutela, jostailu hezigarriak.\n(Orientazio modura emango dugu adina)\n2 eta 3 urteko haurrentzat:\nDortoka (20 x 20 cm), 10 piezatakoa, bokalak ikasteko.\nZenbakiduna (24 x 33 cm), 10 piezatakoa, 1etik 10era bitarteko zenbakiak ezagutzen joateko. Zenbaki bakoitza, piezetan adierazitako objektu kopuruekin lotzean datza.\n3 eta 4 urteko haurrentzat:\nAlfabetoa (24 x 33 cm), 29 piezatakoa. Alfabetoko hizki bakoitza, irudikatutako objektu baten lehen hizkiarekin lotzen da. Harremanak sortzeko jolasa. Euskarazko zein gaztelaniazko bertsioetan dauzkate.\n4 eta 5 urteko haurrentzat:\nOrdularia (24 x 24 cm), 24 piezatakoa, orduak ikasteko.\nOstadarra (24 x 33 cm), 45 piezatakoa. Kolore ikusgarriak dauzkan puzzle paisaiaduna.\n5 urtetik gorako haurrentzat:\nMapak (30 x 34 cm), Europakoak, Afrikakoak, Ameriketakoak eta autonomikoak. Mapetako piezak herrialdeak eta beren hiriburuak izan daitezke, edo probintziak, edo eskualdeak, aukeratutako ereduaren arabera. Galiziako eta Euskal Herriko mapak dauzkate.\n7 urtetik gorako haurrentzat.\nB.- HAURRENTZAKO JOLASAK\nZurezko egiturak. Hiru dimentsiotako zurezko piezak, forma, neurri zein kolore ugaritan, mota guztietako eraikinak egiteko. Sormena eta pertzepzio espaziala estimulatzen dute, eta baita trebezia fina ere. 18 hilabetetik 5 urtera bitarteko haurrentzat.\nD.- TAULA GAINEKO JOLASAK BI PERTSONA EDO GEHIAGORENTZAT, ETA BAKAR JOKOAK\nJOLAS KLASIKO EDO EZAGUNAK.\nPartxisa: taula (35 x 35 cm), kutxa (8,5 x 5 x 16,2 cm), haritzezko godaleta, ezpelezko fitxak eta dadoak.\nJatorri indiarreko jolasak.\nDamak: taula (30 x 30 cm), 24 fitxa eta damak.\nArtzain jokoa (16,2 x 16,2 cm).\nHiru jolas gehiago: ehiza, bost lerroan eta dama hirukiak.\nJolasteko jarraibideen liburuxkarekin dator hauetako bakoitza.\nGUTXI EZAGUTZEN DIREN JOLASAK.\nSurakarta: taula (30 x 30 cm), 24 fitxa. Indonesiako jolas herrikoia.\nTangram: bi aurkezpen, kutxatilan eta kaxan (14 x 8 x 1 cm). Zazpi pieza, irudi geometrikoak, objektuak, izakiak eta abar egiteko. Guztira 1.500 irudi baino gehiago osa daitezke. Jarraibideak dakartzan liburuxkarekin dator, iradokizun ugariz betea.\nTopoa (15 x 12 x 3 cm). Hamar pieza. Sapelly, pinu pino eta kontratxapatu egurra. Bakarkako jolasa. Hamar pieza etortzen dira kaxa batean, behealdean, ertza batean, zirrikitu bat dutela. Helburua, lauki handia zirrikitutik ateratzea da. Liburuxkan irtenbiderik motzena zein den esaten a.\n“Ele”: taula (15 x 15 cm), 4 pieza (2 ele eta 2 fitxa biribil). Bi pertsonek jolasteko. Jolas honen helburua, aurkariaren "ele" mugimendua blokeatzea da.\nEstatu guztiko artisautza azokatan saltzen dituzte beren produktuak, eta baita denda zein liburu-dendatan ere.\nUrtean hamar bat azoketara joaten dira; laburrenek 5 egun irauten dute, eta luzeenak 15. Azken hauek Gabon partean ospatu ohi dira.\nEnkargu bidez, eta aurrez aurrekontua prestatuta, serie partikular txikiak ere egiten dituzte enpresentzat, eskolentzat edota ekitaldi berezietarako (Ibilaldia, etab.).